sagorsarker/bangla-wikipedia huggingface dataset:
রাং-গ্রোল-স্কোর-গ্সুম

রাং-গ্রোল-স্কোর-গ্সুম () তিব্বতী বৌদ্ধধর্মের র্ন্যিং-মা ধর্মসম্প্রদায়ের বিখ্যাত বৌদ্ধগুরু ক্লোং-ছেন-রাব-'ব্যাম্স-পা-দ্রি-মেদ-'ওদ-জের দ্বারা রচিত অতিযোগতত্ত্বের ওপর তিনটি রচনার সমষ্টি।
অতিযোগতত্ত্বের ওপর ক্লোং-ছে-রাব-'ব্যাম্স-পা-দ্রি-মেদ-'ওদ-জের দ্বারা রচিত তিনটি রচনার তালিকা নিম্নরূপ:
ঙ্গাল-গ্সো-স্কোর-গ্সুম

ঙ্গাল-গ্সো-স্কোর-গ্সুম () তিব্বতী বৌদ্ধধর্মের র্ন্যিং-মা ধর্মসম্প্রদায়ের বিখ্যাত বৌদ্ধগুরু ক্লোং-ছেন-রাব-'ব্যাম্স-পা-দ্রি-মেদ-'ওদ-জের দ্বারা রচিত অতিযোগতত্ত্বের ওপর তিনটি রচনার সমষ্টি।
অতিযোগতত্ত্বের ওপর ক্লোং-ছে-রাব-'ব্যাম্স-পা-দ্রি-মেদ-'ওদ-জের দ্বারা রচিত তিনটি রচনার তালিকা নিম্নরূপ:
ব্লিস (চিত্র)

ব্লিস (), যার মূল শিরোনাম বিউকলিক গ্রিন হিলস (), মাইক্রোসফট কোম্পানির উইন্ডোজ এক্সপি অপারেটিং সিস্টেমের পূর্বনির্ধারিত কম্পিউটার ওয়ালপেপার। এটি মার্কিন যুক্তরাষ্ট্রের ক্যালিফোর্নিয়া রাজ্যের ওয়াইন কান্ট্রিতে অবস্থিত লস কার্নারোস আমেরিকান ভিটিকালচারাল এরিয়ার সবুজ পাহাড় ও সাদা মেঘসহ নীল আকাশের চিত্র। ১৯৯৬ সালের জানুয়ারি মাসে চার্লস ও'রিয়ার এই আলোকচিত্রটি তুলেছিলেন এবং ২০০০ সালে মাইক্রোসফট এর মালিকানা ক্রয় করেছিলেন। এক অনুমান অনুযায়ী কয়েকশো কোটি লোক এই চিত্রটি দেখেছেন, যার ফলে এটি ইতিহাসের সম্ভবত সবচেয়ে বেশি পরিমাণে দেখা আলোকচিত্র হয়ে উঠেছে।
ন্যাশনাল জিওগ্রাফিক ম্যাগাজিনের প্রাক্তন আলোকচিত্রশিল্পী চার্লস ও'রিয়ার যুক্তরাষ্ট্রের ক্যালিফোর্নিয়া রাজ্যের নাপা ভ্যালির বাসিন্দা ছিলেন এবং ১৯৯৬ সালে তাঁর বান্ধবীর সাথে দেখা করতে যাওয়ার পথে মিডিয়াম ফরম্যাট মামিয়া আরজেড৬৭ ক্যামেরা দিয়ে তিনি এই আলোকচিত্রটি তুলেছিলেন। যদিও অনেকের ধারণা ছিল যে অ্যাডোবি ফটোশপের মতো সফটওয়্যারের মাধ্যমে এই চিত্র তৈরি করা হয়েছিল, ও'রিয়ার এই ধারণাকে নাকচ করেছিলেন।
স্থির চিত্রটিতে উপত্যকার সবুজ ঘাস ও আকাশের নীল রং ও সাদা মেঘের একটি আশ্চার্য মিল রয়েছে। ডাচ ও পর্তুগীজ সংস্করণের উইন্ডোজ এক্সপিতে ওয়ালপেপারটির নামকরণ করা হয়েছে আয়ারল্যান্ড ও আলেনতেজো, যদিও চিত্রটি মার্কিন যুক্তরাষ্ট্র থেকে ধারণ করা হয়েছিল। আলোকচিত্রটি সবচেয়ে বেশি দামে বিক্রি হওয়া আলোকচিত্রের মধ্যে দ্বিতীয় স্থানে রয়েছে বলে ধারণা করা হয় যদিও মাইক্রোসফট ও ওরিয়ার একটি চুক্তি করেন যে কেউ এটির প্রকৃত মূল্য প্রকাশ করতে পারবেন না।
আলোকচিত্রটি ধারণ করা হয়েছিল ১৯৯৬ সালের ২৪শে জুন (উইন্ডোজ এক্সপি প্রকাশের ৫ বছর আগে) ডিজিটাল-ডিজাইন কোম্পানি হাইটার্নের জন্য ও এটি ধারণ করেছিলেন ন্যাশনাল জিওগ্রাফিক-এর সাবেক আলোকচিত্রী চার্লস ওরিয়ার। ছবিটিতে ডিজিটাল ভাবে গ্রাফিক্সের সাহায্যে কোন প্রকার এডিটিংই করা হয়নি। ছবিটি ১২/১২১ সড়কের পাশ থেকে হাতে বহনযোগ্য মিডিয়াম-ফরমেটের ক্যামেরার সাহায্যে ধারণ করা হয়। আনুমানিক অবস্থান ৩১০১ ফ্রিমন্ট ড. (সোনোমা হাইওয়ে), সোনোমা, ক্যালিফোর্নিয়া। উপত্যকার স্থানাঙ্ক হলো ৩৮.২৫০১২৪, -১২২.৪১০৮১৭। যদিও ওরিয়ার ছবিটি ধারণ করার সময় ন্যাপাভ্যালীতে ওয়াইন প্রস্তুত-বিষয়ের দিকেই তার নজর ছিল কিন্তু সেসময় উপত্যকায় কোন আঙ্গুর গাছ ছিল না। পরবর্তীকালে সেখানে আঙ্গুর গাছ রোপণ করা হয়।
২০০১ সালে উইন্ডোজ এক্সপি মুক্তি পাওয়ার সময় ছবিটি ছিল $২০০ মিলিয়ন "হ্যাঁ তুমি পারবে" উইন্ডোজ এক্সপি বিজ্ঞাপন ক্যাম্পেইনের একটি অংশ। এটি বিজ্ঞাপণে ব্যবহার করেছিল বিজ্ঞাপণী সংস্থা ম্যাকক্যান-এরিকসন। ক্যাম্পেইনটি টেলিভিশনে এবিসি স্পোর্টস-এর মানডে নাইট ফুটবল গেমস-এর সময় প্রচারিত হয়। এতে ম্যাডোনার "রে অফ লাইট" গানটিও সংযুক্ত করা হয়েছিল।
২০০৬ সালের ২৭শে নভেম্বর "গোল্ডিন+সেনেবে" সোনোমা উপত্যকার চিত্রটি ধারণ করার স্থানটি ভ্রমণ করেন এবং তারা সেখান থেকে কয়েকটি আলোকচিত্রও ধারণ করেন কিন্তু বর্তমানে স্থানটি আঙ্গুর গাছে পরিপূর্ণ। মাইক্রোসফট যখন ২০০৭ সালের এপ্রিলে মাইক্রোসফট "লা ভিতরাইন" গ্যালারিতে "প্যারিস ওয়াজ ইয়েসটারডে" নামে একটি ছবি প্রদর্শণীর আয়োজন করে তার পরে তারা চিত্র ধারণ করেন। পরবর্তীতে এটি সাঁও পাওলোর গ্যালেরিয়া ভারমেলহোতে প্রদর্শীত হয়।
২০১৩-১৪ ভারত ক্রিকেট দলের নিউজিল্যান্ড সফর

ভারত ক্রিকেট দল ১৯ জানুয়ারি, ২০১৪ তারিখ থেকে ১৮ ফেব্রুয়ারি, ২০১৪ তারিখ পর্যন্ত পূর্ব-নির্ধারিত সময়সূচী মোতাবেক নিউজিল্যান্ড সফর করে। সফরে ভারত ক্রিকেট দল ৫টি একদিনের আন্তর্জাতিক ক্রিকেট ও ২টি টেস্ট ম্যাচে নিউজিল্যান্ড ক্রিকেট দলের বিপক্ষে অংশ নেয়।
নিউজিল্যান্ড
ভারত
রোং-জোম-ছোস-ক্যি-ব্জাং-পো

রোং-জোম-ছোস-ক্যি-ব্জাং-পো () (১০১২–১০৮৮) একাদশ শতাব্দীর তিব্বতী বৌদ্ধধর্মের র্ন্যিং-মা ধর্মসম্প্রদায়ের সর্বাপেক্ষা বিখ্যাত শিক্ষক ও রচয়িতা ছিলেন।
রোং-জোম-ছোস-ক্যি-ব্জাং-পো বিমলমিত্র ও বৈ-রো-ত্সা-না দ্বারা প্রচারিত অতিযোগ তত্ত্ব তাদের মৃত্যুর পর প্রথম শিক্ষালাভ করেন। দেব-থের-স্ঙ্গোন-পো গ্রন্থানুসারে র্দো-র্জে-ব্দুদ-জোম্সের মাধ্যমে তিনি চিত্তবর্গ সম্বন্ধে শিক্ষালাভ করেন।
রোং-জোম-ছোস-ক্যি-ব্জাং-পো প্রায় ১০০টিরও ওপর গ্রন্থ রচনা করলেও অধিকাংশ গ্রন্থেরই বর্তমানে অস্তিত্ব নেই। যে কয়টি গ্রন্থের অস্তিত্ব রয়ে গেছে, নিম্নে তাদের একটি তালিকা দেওয়া হল,
ব্শাদ-গ্র্বা

ব্শাদ-গ্র্বা () (আক্ষরিক অর্থ অধ্যয়নের স্থান) বলতে তিব্বতী বৌদ্ধবিহারে প্রচলিত ধর্মীয় শিক্ষামূলক প্রকল্পকে বোঝানো হয়ে থাকে। বৌদ্ধ ভিক্ষু ও ভিক্ষুণীরা তাদের দশ থেকে কুড়ি বছর বয়সে এই ধর্মীয় শিক্ষাস্থানগুলিতে যোগ দিতে পারেন। প্রচলিত শিক্ষাব্যবস্থার বিদ্যালয় ও মহাবিদ্যালয় স্তরের সঙ্গে এই শিক্ষার স্তরটি তুলনীয়। ব্শাদ-গ্র্বাতে শিক্ষা শেষ হলে ভিক্ষুরা আরো উন্নত ধর্মীয় শিক্ষার সাহায্যে ম্খেন-পো ও দ্গে-ব্শেস উপাধিলাভের চেষ্টা করেন অথবা আচার অনুষ্ঠান সম্বন্ধে শিক্ষালাভ করতে পারেন। 
এই শিক্ষাপ্রতিষ্ঠানের প্রথমদিককার বর্ষগুলিতে সূত্র ও অন্তিম দিককার বর্ষগুলিতে তন্ত্র সম্বন্ধে পড়ানো হয়ে থাকে। প্রথম দিকে মৌলিক বিষয়গুলি সম্বন্ধে ছাত্রদের পরিচয় ঘটিয়ে তাদের মূল বিষয় সম্বন্ধে ধারণা ও শব্দভান্ডার গড়ে তোলা হয়। পশ্চিমী শিক্ষাব্যবস্থার বিপরীতে এই সমস্ত শিক্ষাপ্রতিষ্ঠানে মুখস্থ করার ওপর বেশি জোর দেওয়া হয়, এমনকি অনেক সময়ে কোন গ্রন্থ সম্বন্ধে সঠিক ধারণা তৈরীর আগেই পুরো রচনাটিকে মুখস্থ করে নিতে বলা হয় এবং প্রতি দিন শ্রেণীকক্ষে মুখস্থ করে আসা নতুন নতুন অনুচ্ছেদগুলিকে আবৃত্তি করতে বলা হয়। কিছু কিছু ধর্মীয় গোষ্ঠীতে তর্কবিদ্যার ওপর জোর দেওয়া হয়ে থাকে এবং ছাত্রদের কোন বিষয় সম্বন্ধে বুঝতে প্রতিদিন তর্কে অংশগ্রহণ করতে হয়। দ্গে-লুগ্স ও সা-স্ক্যা ধর্মসম্প্রদায় এই ধরনের শিক্ষাব্যবস্থাকে দরকারী বলে মনে করলেও র্ন্যিং-মা ও ব্কা'-ব্র্গ্যুদ ধর্মসম্প্রদায় একে অতটা দরকারী বলে মনে করে না।
ত্সোং-খা-পা-ব্লো-ব্জাং-গ্রাগ্স-পা এই শিক্ষাপ্রতিষ্ঠানগুলির পাঠক্রমকে মানসম্পন্ন করেন এবং অন্যান্য ধর্মসম্প্রদায়গুলি এই পাঠ্যক্রম অনুসরণ করে। পাঠক্রমের সূত্র বিভাগটিতে নিম্নে তালিকাভুক্ত পাঁচটি বিষয়ে বিভক্ত করা হয়।
ধর্মধর্মতাবিভাগ

ধর্মধর্মতাবিভাগ বিখ্যাত ভারতীয় বৌদ্ধ পণ্ডিত মৈত্রেয়নাথ দ্বারা রচিত যোগাচার সম্বন্ধীয় গ্রন্থ বিশেষ।
মৈত্রী পা রত্নগোত্রবিভাগ ও ধর্মধর্মতাবিভাগ গ্রন্থ দুইটি পুনরাবিষ্কার করেন, যদিও বিক্রমশীলা বিশ্ববিদ্যালয়ে তাঁর শিক্ষক জ্ঞানশ্রীমিত্র সাকারসিদ্ধিশাস্ত্র এবং সাকারসংগ্রহ গ্রন্থ দুইটি রচনার সময়ে ধর্মধর্মতাবিভাগ গ্রন্থ সম্বন্ধে পরিচিত ছিলেন। মৈত্রী পা এই গ্রন্থের শিক্ষা আনন্দকীর্তি ও সজ্জন নামক দুই বৌদ্ধ ভিক্ষুকে দান করেন। ১৯৩০ খ্রিষ্টাব্দে রাহুল সাংকৃত্যায়ন মূল সংস্কৃত গ্রন্থটি তিব্বত ভ্রমণকালে আবিষ্কার করেন। ২০০৪ খ্রিষ্টাব্দে জিম স্কট এই গ্রন্থের তিব্বতী অনুবাদ থেকে ইংরেজি ভাষায় অনুবাদ করেন।
আমার প্রাণের প্রিয়া

আমার প্রাণের প্রিয়া হল একটি ঢালিউড বাংলা ছবি যেটি ২০০৯ সালের ২০ সেপ্টেম্বর পবিত্র ঈদুল ফিত্‌র-এ মুক্তি পায়। ছবিটি ব্যাপক সাফল্য অর্জন করে এবং এর প্রায় সবগুলো গান খুবই জনপ্রিয়তা লাভ করে। পাশাপাশি নৃত্যপরিকল্পনা ছিল অসাধারণ। এটি একটি রোমাঞ্চকর হাসির ছবি, পরিচালনা করেছেন "জাকির হোসেন রাজু"। ছবিটিতে প্রধান চরিত্রে অভিনয় করেছেন, সুপারষ্টার শাকিব খান, এবং লাক্স চ্যানেল আই তারকা মিম। সহকারী চরিত্রে রয়েছেন, মিশা সওদাগার, কাবিলা, নাসরিন সহ আরও অনেকে।
প্রেম চৌধুরী (শাকিব খান) সবসময় মানুষের সাহায্য করে থাকেন, বিশেষ করে ভালবাসার ক্ষেত্রে। এজন্য তাকে সবাই 'লাভ গুরু' বলে ডাকেন। কিন্তু তিনি কোনো মেয়েকে ভালবাসেননি। হঠাৎ একদিন প্রিয়াঙ্কা (মিম) এর সাথে তার দেখা হয় এবং তার প্রেমে পড়ে যায়। প্রথমদিকে প্রিয়াঙ্কা তার প্রেমের প্রস্তাবে রাজী হননি। কারণ প্রেম ছিলেন বড় ব্যবসায়ীর একমাত্র পুত্র। যখন শাকিব তার ভালবাসার জন্য যথেষ্ট প্রমাণ দেন, তখন মীম তাকে গ্রহণ করেন। যখন তাদের ভালবাসা এগিয়ে যাচ্ছিল তখন প্রিয়াঙ্কার ভাই প্যাকেট বাবলু (মিশা সওদাগর) তাদের মধ্যে বাধা হয়ে দাড়ায়। একদিন প্রিয়াঙ্কার মাকে সড়ক দুর্ঘটনায় প্রেম মেরে ফেলেন। এটা ছিল নিছক একটি দুর্ঘটনা কিন্তু বাবলু প্রমাণ করতে চাইলেন যে প্রেম এটি ইচ্ছাকৃতভাবে করেছেন।
এরপর প্রিয়াঙ্কা প্রেম চৌধুরীকে ভুল বুঝে এবং প্রতিশোধ নেওয়ার চেষ্টা করে। কিন্তু একদিন মিম জানতে পারে যে প্রেমের কোন দোষ নেই এবং তার ভাই তাদের ভালবাসার জন্য বিরোধী হয়ে কাজ করেছেন। তারপর প্রেমকে মোবাইলে যোগাযোগ করে তাদের বাড়িতে আসতে বলে। সর্বশেষে প্রেম প্রিয়াঙ্কা রক্ষা করে এবং তার সাথে বিবাহ বন্ধনে আবন্ধ হন।
অমার প্রাণের প্রিয়া সিনেমার এর সঙ্গীতায়ন করেছেন, হৃদয় খান, তিশমা এবং আলী আকরাম শুভ
আরও পরিচিত "এপার বাংলা এবং ওপার বাংলা" ছবির পুরস্কার
যাদুকরের মৃত্যু

যাদুকরের মৃত্যু হুমায়ুন আজাদ রচিত একমাত্র গল্পগ্রন্থ। ফেব্রুয়ারি, ১৯৯৬ সালে (ফাল্গুন, ১৪০২ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রথম প্রকাশিত হয়। এই গ্রন্থে মোট পাঁচটি গল্প সংকলিত হয়েছে যা ১৯৭৯ থেকে ১৯৯৫ সালের মধ্যে রচিত। হুমায়ুন আজাদ প্রতিটি গল্পই রূপক বা প্রতীকীভাবে প্রকাশ করেছিলেন। এটি তার একমাত্র প্রকাশিত গল্পগ্রন্থ। তিনি এই বই উৎসর্গ করেছেন তার মা জোবেদা খাতুনকে।
হুমায়ুন আজাদের ১৯৭৯ সালে নবদম্পতির মধুচন্দ্রিমা ভ্রমণ নিয়ে লেখা গল্প 'অনবরত তুষারপাত' এই বইয়ের প্রথম গল্প এবং পরের গল্পগুলো সমাজে চলা বিভিন্ন সুখ-দুঃখ, শান্তি-অশান্তি নিয়ে, সর্বশেষ গল্প 'আমার কুকুরগুলো' গল্পটি ছিলো এক তরুণীর পুরুষবিদ্বেষ নিয়ে; তৃতীয় গল্প "যাদুকরের মৃত্যু" গল্পের নামেই এই বইয়ের শিরোনাম রাখা হয়েছে যেটি ১৯৯০ সালে লিখেছিলেন হুমায়ুন আজাদ।
গল্পগুলোর ভূমিকা-চিত্র অঙ্কন করেছিলেন কাইয়ুম চৌধুরী ('অনবরত তুষারপাত' এবং 'মহান শয়তান'), নাজিব তারেক ('আমার কুকুরগুলো'), অশোক কর্মকার ('জঙ্গল অথবা লাখ লাখ ছুরিকা') এবং রফিকুন নবী ('যাদুকরের মৃত্যু')।
রাজনীতিবিদগণ

রাজনীতিবিদগণ বাংলাদেশী লেখক হুমায়ুন আজাদ রচিত একটি উপন্যাস। ফেব্রুয়ারি, ১৯৯৮ সালে (ফাল্গুন, ১৪০৪ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই বইয়ের প্রচ্ছদ নকশা করেছেন সমর মজুমদার।
বি. দ্র. সারাংশটি বইয়ের ফ্ল্যাপ থেকে নেওয়া
"রাজনীতিবিদগণ" মূলত রাজনৈতিক বাস্তবতার বর্ণনা-বিবরণের রূপক কিংবা প্রতীকী উপাখ্যান। এখানে বাংলাদেশের তৎকালীন প্রচলিত রাজনৈতিক পরিস্থিতি নিয়ে ব্যঙ্গপরিহাস করা হয়েছে। এই উপন্যাসে আজাদ বাংলা চলিত-সাধু, আঞ্চলিক, ইংরেজি ভাষার ব্যবহারে এক অসহনীয় মিশ্রণ ঘটিয়েছেন। একে তিনি দাবি করেন রাজনীতিবিদদের মুখের ভাষা হিসেবে।
নামেরি জাতীয় উদ্যান

নামেরি জাতীয় উদ্যান () ভারতের আসাম রাজ্যের শোণিতপুর জেলাতে হিমালয়ের পাদদেশে অবস্থিত একটি জাতীয় উদ্যান। এটি অরুণাচল প্রদেশের পাশে ব্যাঘ্ৰ প্ৰকল্পের সীমান্তবৰ্ত্তী এক উদ্যান এবং এই দুটি মিলে প্ৰায় ১০০০ বৰ্গ কিমি অঞ্চল নিয়ে ছড়িয়ে আছে। কাজিরাঙা এবং মানসের পরে ঘোষিত এই উদ্যানটি আসামের তৃতীয় জাতীয় উদ্যান।
ডিব্রু-শইখোয়া জাতীয় উদ্যান

ডিব্রু-শইখোয়া জাতীয় উদ্যান () আসামের পৰ্যটন স্থান সমূহের ভিতরে একটি উল্লেখযোগ্য স্থান। আসামের পূর্ব প্ৰান্তে ব্রহ্মপুত্রের দক্ষিণ পারে অবস্থিত। এটি আসামের ডিব্রুগড় জেলা এবং তিনসুকিয়া জেলাতে বিস্তারিত।
ডিব্ৰু নদীর উত্তর পারের সীমানায় আবৃত হওয়ার কারণে, ডিব্রু-শইখোয়া ঘাটের ওপরে অবস্থিত হওয়ার কারণে এই উদ্যানটির নামকরণ করা হয় ডিব্রু-শইখোয়া জাতীয় উদ্যান।
ডিব্রু-শইখোয়া জাতীয় উদ্যানের অনেকটা অংশই জল। তাতে বিভিন্ন প্রজাতির পাখির স্বর্গরাজ্য। আছে বেঙ্গল টাইগার, মেঘলা চিতা, হরিণ, লজ্জাবতী বানর, উল্লুক, বুনো মহিষ, বুনো কুকুর, এশীয় হাতি ও অন্যান্য বুনো। জলে দেখা মিলবে ডলফিনদের। কিন্তু এই অরণ্যের বিশেষত্ব বুনো ঘোড়া। বিশ্বযুদ্ধ শেষ হওয়ার পরে পোষা খচ্চর-ঘোড়াদের জঙ্গলে ছেড়ে দেওয়া হয়েছিল। তাদের উত্তর-পুরুষরা এখন বুনো ঘোড়া হয়ে জঙ্গল দাপায়। এমন জিনিস ভারতে বিরল।
রেদ-ম্দা'-বা-গ্ঝোন-নু-ব্লো-গ্রোস

রেদ-ম্দা'-বা-গ্ঝোন-নু-ব্লো-গ্রোস () (১৩৪৯-১৪১২) সা-স্ক্যা ধর্মসম্প্রদায়ের একজন বিখ্যাত তিব্বতী বৌদ্ধ পণ্ডিত ছিলেন।
রেদ-ম্দা'-বা-গ্ঝোন-নু-ব্লো-গ্রোস ১৩৪৯ খ্রিষ্টাব্দে সা-স্ক্যা বৌদ্ধবিহারের নিকটে রেদ-ম্দা'-খাব-সোর () নামক স্থানে জন্মগ্রহণ করেছিলেন। তার পিতার নাম ছিল ব্ক্রা-শিস-র্গ্যাল-ম্ত্শান () এবং মাতার নাম ছিল য়ে-শেস-মখা'-'গ্রো ()। শৈশবেই রেদ-ম্দা'-বা-গ্ঝোন-নু-ব্লো-গ্রোসের পিতামাতার মৃত্যু ঘটলে তিনি ব্ক্রা-শিস-'বুম () নামক এক আত্মীয়ার নিকট বড় হন।
কৈশোরে তিনি 'ফাগ্স-ছেন-ছোস-ব্জাং-'দ্পাল () নামক এক বৌদ্ধ ভিক্ষুর নিকট মহাকরুণা সম্বন্ধে শিক্ষালাভ করেন। ১৩৬৬ খ্রিষ্টাব্দে তিনি সা-স্ক্যা ধর্মসম্প্রদায়ের সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান নামক বৌদ্ধভিক্ষুর নিকট দীক্ষালাভ করেন। তিনি ন্যা-দ্বোন-কুন-দ্গা'-দ্পাল-বা () ও ম্খান-ছেন-সাংস-র্গ্যাস-দ্পাল-বা () নামক দুই বৌদ্ধভিক্ষুর নিকট প্রমাণবর্ত্তিকা, সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শানের নিকট প্রজ্ঞাপারমিতা, লো-ছেন-ব্যাং-ছুব-র্ত্সে-মো () নামক বৌদ্ধভিক্ষুর নিকট অভিধর্ম ও গুহ্যসমাজতন্ত্র, ল্দোগ-লোদ-পা-কুন-দ্গা'-ব্জাং-পো () নামক বৌদ্ধভিক্ষুর নিকট বিনয় এবং ছোস-র্জে-ব্যাং-ছুব-সেং-গে () নামক বৌদ্ধভিক্ষুর নিকট মধ্যমক সম্বন্ধে শিক্ষালাভ করেন। এরপর তিনি প্রায় কুড়ি জন বৌদ্ধ পণ্ডিতের নিকট সা-স্ক্যা ধর্মসম্প্রদায়ে প্রচলিত তন্ত্র সম্বন্ধে শিক্ষালাভ করেন। তিনি র্গ্যাল-স্রাস-থোগ্স-মেদ-দ্পাল-ব্জাং-পোর নিকট লাম-রিম ও ব্লো-স্ব্যোং সম্বন্ধে শিক্ষা লাভ করেন।
রেদ-ম্দা'-বা-গ্ঝোন-নু-ব্লো-গ্রোস তার শিক্ষার পরে বারো বছর 'বুল-রোং নামে এক প্রত্যন্ত বৌদ্ধমঠে সাধনা ও শিক্ষাদান করেন। তিনি র্বা-স্গ্রেং বৌদ্ধবিহারে ত্সোং-খা-পা-ব্লো-ব্জাং-গ্রাগ্স-পার সাথে শিক্ষাদান করেন। এই সময় ত্সোং-খা-পা-ব্লো-ব্জাং-গ্রাগ্স-পা তাকে উদ্দেশ্য করে দ্মিগ্স-ব্র্ত্সে-মা () নামে পাঁচ লাইনের একটি স্তব রচনা করে তাকে করুণা, শক্তি ও প্রজ্ঞার উৎস বলে বর্ণনা করেন। কিন্তু ত্সোং-খা-পা-ব্লো-ব্জাং-গ্রাগ্স-পা এই স্তবের যথার্থ যোগ্য বলে অভিহিত করে রেদ-ম্দা'-বা-গ্ঝোন-নু-ব্লো-গ্রোস তাকে এই স্তবটি ফিরিয়ে দেন। এই স্তবটি বর্তমানেও ত্সোং-খা-পা-ব্লো-ব্জাং-গ্রাগ্স-পাকে উদ্দেশ্য করে প্রার্থনাসঙ্গীত হিসেবে তিব্বতে উচ্চারিত হয়ে থাকে। রেদ-ম্দা'-বা-গ্ঝোন-নু-ব্লো-গ্রোস তিব্বতের বিভিন্ন স্থানে যাত্রা করে মধ্যমক সম্বন্ধে শিক্ষাদান করে এই তত্ত্বের জনপ্রিয়তা বৃদ্ধি করেন। তার সর্বাপেক্ষা উল্লেখযোগ্য সাতজন শিষ্য ছিলেন গোন-গ্যো-ন্যি-মা-গ্রাগ্স (), কুন-দ্গা'-দ্পাল-ব্জাং (), দ্পাল-'ব্যোর-শেস-রাব (), ব্সোদ-নাম্স-শেস-রাব (), দ্বিতীয় দ্গা'-ল্দান-খ্রি-পা দার-মা-রিন-ছেন, তৃতীয় দ্গা'-ল্দান-খ্রি-পা দ্গে-লাগ্স-দ্পাল-ব্জাং এবং ম্ঙ্গা'-রিস-পা-সাংস-র্গ্যাস-র্ত্সে-মো ()। এঁদের মধ্যে ম্ঙ্গা'-রিস-পা-সাংস-র্গ্যাস-র্ত্সে-মো তার জীবনী রচনা করেন।
রেদ-ম্দা'-বা-গ্ঝোন-নু-ব্লো-গ্রোস বহু বিখ্যাত তিব্বতী বৌদ্ধগ্রন্থের রচয়িতা ছিলেন। তিনি অভিধর্ম, বিনয়, মধ্যমকাবতার, মধ্যমক, অভিধর্মসমুচ্চয় ও উত্তরতন্ত্রের ওপর টীকাভাষ্য রচনা করেন। এছাড়াও তিনি গুহ্যসমাজতন্ত্রের ওপর গ্সাং-'দুস-ক্যি-ছো-গা-ছা-ত্শাং (), মধ্যমক তত্ত্বের ওপর র্ত্সা-শে'ই-স্প্যি-দোন () এবং সাং-র্গ্যাস-ব্যাংস-সেম্স-ক্যি-ব্স্তোদ-পা () নামক বোধিসত্ত্ব ও গৌতম বুদ্ধের স্তব রচনা করেন। তিনি গ্ঝান-স্তোন ও কালচক্র তন্ত্র সম্বন্ধে বিরুদ্ধমত প্রকাশ করেও রচনা লেখেন।
কবি অথবা দণ্ডিত অপুরুষ

কবি অথবা দণ্ডিত অপুরুষ হুমায়ুন আজাদ রচিত একটি উপন্যাস। ফেব্রুয়ারি, ১৯৯৯ সালে (ফাল্গুন, ১৪০৫ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়।
হুমায়ুন আজাদ এই উপন্যাস উৎসর্গ করেছেন, ফরাসী কবি শার্ল বোদলেয়ারের প্রতি যাকে তিনি দণ্ডিত মহাকবি বলে উল্লেখ করেছেন।
হাসান রশিদ নামের এক কবিকে নিয়ে উপন্যাসের মূল কাহিনী যে এক নিসঃঙ্গ মানুষ, নিজস্ব বাসা আছে কিন্তু বাসায় সে ছাড়া আর কেউ থাকেনা, হাসান কবিতা লেখে, কবি-বন্ধু/অন্যান্য কবিদের সঙ্গে আড্ডা দেয়, পতিতালয়ে যায় - এভাবেই চলে তার জীবন। একদা সে আলাউদ্দীন রেহমান নামের এক বন্ধুর বিশেষ অনুরোধে বিজ্ঞাপনের চিত্রনাট্য-কাহিনী লিখার কাজে তার কম্পানি এ্যাড ২০০০-এ যোগ দেয় যদিও এর আগে হাসান পেশা হিসেবে একটি গ্রামের কলেজে শিক্ষকতা করতো কিন্তু পড়ে তা ছেড়ে দিয়েছিলো। হাসানের জীবনের শ্যামলী নামের এক নারীসঙ্গ আসে যে বিবাহিত কিন্তু একদিন হাসানের কাছে অপরাধবোধ হবার কারণে সে নিজেই শ্যামলীর স্বামী ফরহাদকে টেলিফোন করে তার সঙ্গে শ্যামলীর পরকীয়ার কথা জানিয়ে দিয়ে সম্পর্কটা নষ্ট করে দেয়। উপন্যাসের শেষে হাসানের বয়স যখন একচল্লিশ থাকে তখন তার জীবনে মেঘা নামের একটা মেয়ে আসে যে হাসানের চেয়ে একুশ বছরের ছোটো এবং এই মেঘার কারণে হাসানের জীবন ধ্বংস হয়ে যায়।
শ্রাবণের বৃষ্টিতে রক্তজবা

শ্রাবণের বৃষ্টিতে রক্তজবা বাংলাদেশী লেখক হুমায়ুন আজাদ রচিত একটি উপন্যাস। ফেব্রুয়ারি, ২০০২ সালে (ফাল্গুন, ১৪০৮ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। হুমায়ুন আজাদ এই উপন্যাস উৎসর্গ করেছেন "পদ্মাপার, তার রাখালি"-কে।"।
অবসর নিয়েছেন সরকারি কর্মকর্তা আবুল ওরফে কাশেম হাওলাদার কিন্তু এই অবসর যেন গলার কাঁটার মতো বেঁধে আছে তার কাছে,কোনো ভাবেই ভালো থাকতে পারছেন না তিনি। জীবনের আনন্দের উৎসব যেন হাওয়ায় মিলিয়ে গিয়ে তৈরি করছে নিত্যনতুন সংকট। আবুল সাহেবের প্রকাশ্য বন্ধু আর গোপন শত্রু মারা গিয়েছে বয়সের ফাঁদে পড়ে, এবার বুঝি আবুল ও যায় এমন কুডাক ডেকে ওঠে মন। এমন ই এক সময় শ্রাবণের কোনোএক রাতে বাড়ি থেকে বের হয়ে আসেন আবুল সাহেব। সেদিন শ্রাবণের বৃষ্টিতে ভিজে নিজেকে করেন শুদ্ধতম আর বাড়ি ফিরে আসার সময় নিয়ে আসেন দু'টি রক্তজবা। একজন আমলা রাতদুপুরে বৃষ্টিতে ভিজে ফুল নিয়ে বাসায় উপস্থিত হলে তা সবার মাঝে চাঞ্চল্যের সৃষ্টি করে। এদিকে,আমলা আবুল জীবন কে নিয়ে নতুনভাবে ভাবতে শেখে, তার মনে পড়ে কৈশোরে সে কত চমৎকার সময় কাটিয়েছে, প্রকৃতির কতো নিবিড়ে ছিলো তার অবস্থান,তার মনে হতে থাকে "নদী আমাদের জীবনের অংশ,মেঘ আমাদের জীবনের অংশ,ঝিঁঝির ডাক আমাদের জীবনের অংশ। " বিগত জীবনের নানা ভাবনা তাকে বিব্রত করে তার স্ত্রীর কাছে, হতাশ করে তার ছেলে, তাকে পাগল ভাবে তার মেয়ে। এক আমলার শ্রাবণের রাতে হামলা আর আত্মসমালোচনা ই এ উপন্যাসের ভিত্তিমূল।
ফালি ফালি ক’রে কাটা চাঁদ

ফালি ফালি ক’রে কাটা চাঁদ হুমায়ুন আজাদ রচিত একটি উপন্যাস। ফেব্রুয়ারি, ২০০১ সালে (ফাল্গুন, ১৪০৭ বঙ্গাব্দ) একুশে গ্রন্থমেলায় আগামী প্রকাশনী, ঢাকা থেকে এটি গ্রন্থাকারে প্রথম প্রকাশিত হয়।
আজাদ এই উপন্যাস উৎসর্গ করেছেন "বিপন্ন চাঁদদের"। আজাদ এই উপন্যাসটি সম্পর্কে বলেছিলেন যে, এটি একটি কর্মজীবী স্বাধীন এবং ব্যক্তিস্বতন্ত্রবাদী নারীকেন্দ্রিক উপন্যাস যেখানে মূল নারী চরিত্র মনে করে যে মানসিক সম্পর্ক হচ্ছে বিশ্বাস এবং আস্থার ব্যাপার, এটা যে কোনো মানুষের সঙ্গে করা যায় না।
উপন্যাসের মূল চরিত্র ৩৬ বছর বয়সী ডক্টর শিরিন আহমেদ, বিশ্ববিদ্যালয়ের নৃতত্ত্বের অধ্যাপিকা, বিবাহিত, অভিভাবক দ্বারা বিয়ে হয়েছে তার, যদিও সে তার স্বামী দেলোয়ারকে ভালোবাসেনা কিন্তু সামাজিক দায়িত্ব হিসেবে তার সঙ্গে সংসার করে। শিরিন একবার নৃতাত্ত্বিক অনুসন্ধানের জন্যে সিলেটের মৌলভীবাজারের কমলগঞ্জে যায়, ওখানের এক রেস্টহাউজে খালেদ নামের এক পুরুষের সঙ্গে ছোটোখাটো বন্ধুত্ব হওয়ার পর খালেদ তার সঙ্গে যৌনমিলন করে শিরিনেরই পরোক্ষ মৌনসম্মতিতে, শিরিনই তাকে তার নিজের কক্ষে ঢুকিয়ে দরোজা বন্ধ করে দেয়, যদিও পরের দিন খালেদ দ্বিতীয়বার তার সঙ্গে মিলন করতে চাইলে শিরিন রাজি হয়না; শিরিন বুঝতে পারে এ ঘটনাটি তার জীবন বদলে দিয়েছে, ঘটনাটি দিয়ে সে-ই তার জীবন বদলে দিয়েছে এবং সে ঠিক করে যে, স্বামী দেলোয়ারের সঙ্গে আর সংসার করবেনা। কমলগঞ্জ থেকে ঢাকা ফিরে আসার পর দেলোয়ার শিরিনের সঙ্গ পাবার চেষ্টা করলেও শিরিন তাকে ঠিকমত পাত্তা দেয়না, শিরিনের বাবামাও শিরিনকে এ-ব্যাপারে ধরে কিন্তু শিরিন নিজের সিদ্ধান্তে অটল থাকে; উপন্যাসের শেষ দিকে শিরিনের সঙ্গে দেলোয়ার জোরপূর্বক দৈহিক মিলন করতে চাইলে শিরিন তার নিজের মনে মনে বলতে থাকে যে সে শুধু সত্যিকারের প্রেমিকের সঙ্গেই দৈহিক মিলন করতে পারে যদিও স্বামী হিসেবে দেলোয়ার শিরিনের সঙ্গে আগে ঠিকই দৈহিকমিলন করতে পারতো কিন্তু শিরিন খালেদ নামের ঐ ব্যক্তির সঙ্গে ঘটনাটির পর দেলোয়ারের সঙ্গে আর মিলন করতে চায়না।
শিরিনের নিজের ভাষায়ঃ
শিরিন আলাদা একটি বাসা নিয়ে থাকছিলো; খালেদ শিরিনকে প্রেম এবং বিয়ের প্রস্তাব দিলে শিরিন গুরুত্ব দেয়না এবং দেলোয়ার শিরিনের বাসায় এসে শিরিনের সঙ্গে মিলন করতে চাইলে শিরিনের বাঁধায় দেলোয়ার পারেনা, এভাবেই উপন্যাসের সমাপ্তি ঘটে; নিজে পছন্দ না করলে শিরিন কোনো পুরুষের সঙ্গেই থাকবেনা - এটাই উপন্যাসের মূল বক্তব্য।
১০,০০০, এবং আরো ১টি ধর্ষণ

১০,০০০, এবং আরো ১টি ধর্ষণ বাংলাদেশি লেখক হুমায়ুন আজাদ রচিত একটি উপন্যাস। ফেব্রুয়ারি, ২০০৩ সালে (ফাল্গুন, ১৪০৯ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। উপন্যাসে একটি তরুণী কীভাবে ধর্ষণের শিকার হবার পর পুনরায় সামাজিক-ধর্মীয়ভাবে নিপীড়ন ও নিগ্রহের শিকার হয় তা উপস্থাপিত হয়েছে।
আজাদ এই উপন্যাসের উৎসর্গ পাতায় লিখেছেন, "১০,০০০, এবং আরো ১টি ও অজস্র ধর্ষিতাকে- বাংলাদেশকে"।
'বি. দ্র. সারাংশটি বইয়ের ফ্ল্যাপ থেকে নেওয়া
বাংলাদেশ এখন হয়ে উঠেছে এক উপদ্রুত ভূখণ্ড; হয়ে উঠেছে ধর্ষণের এক বিশাল রঙ্গমঞ্চ, ৫৬,০০০ বর্গমাইলব্যাপী পীড়নের এক শোচনীয় প্রেক্ষাগার। ধর্ষিত হচ্ছে মাটি মেঘ নদী রৌদ্র জ্যোৎস্না দেশ, এবং নারীরা। একটি ধর্ষণের কাহিনী বলা হয়েছে এ-উপন্যাসে। ধর্ষিত ময়না আত্মহত্যা করে নি, অভিযোগ করে নি; সে তার অবৈধ সন্তানটিকে টুকরো টুকরো করেছে একটি ধারালো দা দিয়ে; এবং প্রতিশোধ নিয়েছে- সে অন্তত একটি শুয়োরকে টুকরো টুকরো করতে পেরেছে।
পাক সার জমিন সাদ বাদ (উপন্যাস)

পাক সার জমিন সাদ বাদ হুমায়ুন আজাদ রচিত একটি উপন্যাস। ২০০৪ সালের ফেব্রুয়ারি মাসের একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। ১৯৭১ সালে বাংলাদেশের স্বাধীনতা যুদ্ধের সময় পাকিস্তানি সেনাবাহিনীর সঙ্গে সহযোগিতাকারী ​​একটি মৌলবাদী রাজনৈতিক দলের উপর ভিত্তি করে এটি রচিত হয়।
হুমায়ুন আজাদ এই উপন্যাসটি উৎসর্গ করেছিলেন '১৯৭১' সালকে; পাকিস্তানের জাতীয় সঙ্গীতের নামানুসারে এই উপন্যাসে বাংলাদেশের স্বাধীনতাবিরোধী শক্তিকে কটাক্ষ করা হয়েছে।
উপন্যাসের শিরোনাম "কওমী তারানা" নামে একটি সঙ্গীত থেকে নেয়া হয়েছে যেটি "পাক সার জমিন" নামে বেশি পরিচিত এবং পাকিস্তানের জাতীয় সঙ্গীত হিসেবে ব্যবহৃত। ১৯৫২ সালে পাকিস্তানি উর্দু ভাষার কবি, হাফিজ জলন্ধরি কর্তৃক এটি রচিত হয়।
এই উপন্যাসটিতে হুমায়ুন আজাদ তীব্র রূপক-ঋণাত্মক ভাবে বাংলাদেশের একটি কাল্পনিক মৌলবাদী সংগঠনের চিত্র তুলে ধরেছিলেন।
উপন্যাসটির প্রধান নায়ক একটি কাল্পনিক ইসলামপন্থী রাজনৈতিক দলের সদস্য থাকে যে একটি হিন্দু মেয়ের প্রেমে পড়ে উপন্যাসটির শেষের দিকে তাকে বিয়ে করে এবং ইসলামপন্থী রাজনৈতিক দলটি ত্যাগ করে।
এই বই গ্রন্থাকারে প্রকাশের পূর্বে দৈনিক ইত্তেফাকে "পাক সার জমিন সাদ বাদ" ছাপা হওয়ার পর সমালোচনা সৃষ্টি হয়। পরবর্তীতে বাংলাদেশ জামায়াতে ইসলামীর সহকারী আমির এবং প্রাক্তন সংসদ সদস্য দেলাওয়ার হোসাইন সাঈদী জাতীয় সংসদে এই ধরনের বই নিষিদ্ধ করার ব্যাপারে মন্তব্য রাখেন। বইটির জের ধরে ২০০৪ খ্রিষ্টাব্দের ২৭ ফেব্রুয়ারি বাংলা একাডেমিতে অনুষ্ঠিত বইমেলা থেকে বেরিয়ে ঢাকা বিশ্ববিদ্যালয় ক্যাম্পাসে নিজের বাসায় যাওয়ার পথে ঘাতকদের দ্বারা আক্রমণের শিকার হন হুমায়ুন আজাদ। প্রথমে বাংলাদেশের সম্মিলিত সামরিক হাসপাতাল, ঢাকাতে এবং পরে থাইল্যান্ডে নিবিড় চিকিৎসার মাধ্যমে হুমায়ুন আজাদ কিছুটা সুস্থ হন। জামাত-উল-মুজাহিদীন বাংলাদেশ সংক্ষেপে জেএমবি নামক ইসলামি জঙ্গী সংগঠনের একজন শীর্ষনেতা শায়খ আব্দুর রহমান পরবর্তীতে হুমায়ুন আজাদ এবং একইসাথে রাজশাহী বিশ্ববিদ্যালয়ের অধ্যাপক এম ইউনুসকে হত্যার নির্দেশ দেবার কথা স্বীকার করেন।
পরে ২০০৪ সালের জুলাই মাসের শেষের দিকে হুমায়ুন আজাদ বাংলাদেশের প্রধানমন্ত্রী ও অন্যান্য রাজনৈতিক নেতাদের কাছে একটি আবেগী চিঠি লেখেন। এতে তিনি বাংলাদেশে বাক স্বাধীনতা পুনরুদ্ধারের আহ্বান জানান এবং নিজের ও তার পরিবারের সুরক্ষা চেয়ে আবেদন করেন।
২০১১ সালে হুমায়ুন আজাদের "পাক সার জমিন সাদ বাদ" উপন্যাস অবলম্বনে "অনৈতিহাসিক" শিরোনামে একটি মঞ্চনাটক তৈরি হয়েছে।
একটি খুনের স্বপ্ন

একটি খুনের স্বপ্ন হুমায়ুন আজাদ রচিত একটি উপন্যাস। ফেব্রুয়ারি ২০০৪ সালে (ফাল্গুন, ১৪১০ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রথম প্রকাশিত হয়। এটি হুমায়ুন আজাদ রচিত শেষ উপন্যাস। ১৯৬০-এর দশকের এক যুবকের প্রেমের মর্মান্তিক যন্ত্রণার অসামান্য উপন্যাস হুমায়ুন আজাদের একটি খুনের স্বপ্ন এবং তিনি এই উপন্যাস উৎসর্গ করেছেন "১৯৬৪-১৯৬৮" পর্যন্ত কাটানো তার অতীত-সময়কালকে।
ঢাকা বিশ্ববিদ্যালয়ের সলিমুল্লাহ মুসলিম হলের এক তরুণের প্রেমকাহিনী ১৯৬০-এর দশকে উত্তম পুরুষে বর্ণিত হয়, যার নাম উপন্যাসটির কোথাও বলা হয় নি। উপন্যাসটির নায়িকার নাম হচ্ছে সুফিয়া (একই বিশ্ববিদ্যালয়ের সহপাঠিনী ছাত্রী) যাকে নায়ক বলে যে সে তার প্রেমে পড়েছে এবং তাকে ভালোবাসে, তবে সুফিয়া উপন্যাসটির নায়ককে কখনো বলেনা যে সেও তাকে ভালোবাসে কিন্তু নায়ক ধরে নেয় যে সুফিয়াও তাকে ভালোবাসে কারণ নায়ক সুফিয়ার সঙ্গে কয়েকবার চমৎকার সময় কাটাতে সক্ষম হয় এবং সুফিয়াই প্রথমে নায়ককে 'আপনি' থেকে 'তুমি' করে বলা শুরু করে।
সুফিয়া নায়ককে বিয়ে করতে চাইলেও নায়ক পরে বিয়ে করতে চায় এবং নায়কের এক মামাতো ভাইয়ের সঙ্গে সুফিয়া শারীরিক সম্পর্কে জড়িয়ে পড়লে নায়ক মানসিক ভাবে ভেঙে পড়ে।
ষাটের দশকের প্রেক্ষাপট নিয়ে লেখা উপন্যাসটি ঢাকা বিশ্ববিদ্যালয়ের সলিমুল্লাহ মুসলিম হল (উপন্যাসটিতে সংক্ষেপে 'এসএম হল' হিসেবে বর্ণিত) ছাত্রাবাসের এক তরুণের ভালোবাসার কাহিনী নিয়ে; লেখক হুমায়ুন আজাদ উপন্যাসটিতে তরুণটির নাম কখনোই উল্লেখ করেননি। তৎকালীন বাংলাদেশ তথা পূর্ব পাকিস্তানের সমাজ অনেক রক্ষণশীল ছিলো, ঢাকা বিশ্ববিদ্যালয়ের সহপাঠিনীদের সঙ্গেও ছেলে শিক্ষার্থীদের 'আপনি' সম্বোধন করে কথা বলতে হতো, কারো সঙ্গে প্রেম হলে তখন 'তুমি' ব্যবহৃত হতো; উপন্যাসটির মূল তরুণ চরিত্রটিকে তার সহপাঠিনী সুফিয়ার সঙ্গে কথা বলার ক্ষেত্রে প্রথমে আপনি সর্বনাম ব্যবহার করে কথা বলতেই দেখা যায়, এবং নায়কের বন্ধু নিজামও সুফিয়াকে আপনি করেই বলে। উপন্যাসটির শুরুর দিকে এসএম হলের প্রহরীকে উপন্যাসটির প্রধান নায়ককে 'স্যার' সম্বোধন করে কথা বলতে দেখা যায়, যা ষাটের দশকের ঢাকা বিশ্ববিদ্যালয়ের রীতি বলেই অনুমেয়। তাছাড়া তখন ঢাকা বিশ্ববিদ্যালয়ের ছাত্রদেরকে বিশ্ববিদ্যালয় এলাকার নিচু শ্রেণীর মানুষরাও সম্মান দিয়ে কথা বলতো, 'স্যার' কিংবা 'সাহেব' বলে সম্বোধন করতো যেটা উপন্যাসটির শুরুতে বর্ণিত হয়েছে এবং উপন্যাসটির শেষের দিকে রহিমা নামের এক নারী যে উপন্যাসটির প্রধান নায়কটির তুলনায় বয়সে বড়ো সেও নায়ককে 'আপনি' করে বলে।
উপন্যাসটিতে ঢাকা বিশ্ববিদ্যালয়ের তৎকালীন ছাত্রাবাস ঢাকা হল (এখন ড. মুহম্মদ শহীদুল্লাহ হল) এবং জিন্নাহ হলের (বর্তমানে মাস্টারদা সূর্যসেন হল) কথা বর্ণিত আছে, রয়েছে তৎকালীন আইয়ুব খান সরকারপন্থী ছাত্র রাজনৈতিক সংগঠন এনএসএফ (ন্যাশনাল স্টুডেন্টস ফেডারেশন) সহ পূর্ব পাকিস্তান ছাত্র ইউনিয়ন (ইস্ট পাকিস্তান স্টুডেন্টস ইউনিয়ন বা সংক্ষেপে এপসু) এর কথা। এছাড়াও উপন্যাসটিতে তৎকালীন ঢাকার একধরণের যানবাহন স্কুটার (একধরণের অটোরিকশা), ষাটের দশকের উর্দু চলচ্চিত্র অভিনেত্রী নীলুর কথা, ঢাকার তৎকালীন 'গুলিস্তান', 'নাজ' চলচ্চিত্র প্রেক্ষাগৃহ, ঢাকার প্রথম চাইনিজ রেস্তোরাঁ চৌ চিন চৌ, নভেরার ভাস্কর্য, লাইফ সাময়িকী সহ ব্রিটিশ কাউন্সিল ঢাকার উল্লেখ আছে।
নিজের সঙ্গে নিজের জীবনের মধু

নিজের সঙ্গে নিজের জীবনের মধু বাংলাদেশী লেখক হুমায়ুন আজাদ রচিত একটি উপন্যাস। ২০০০ সালের ফেব্রুয়ারি (ফাল্গুন, ১৪০৬ বঙ্গাব্দ) মাসে একুশে গ্রন্থমেলায় ঢাকার আগামী প্রকাশনী থেকে এটি প্রকাশিত হয়।
রাড়িখাল গ্রামে জলকদর নামের এক বালকের বাস; সে তার বাবা-মা, ভাই এবং বোনকে সঙ্গে নিয়ে থাকে। জলকদর কৃষক পরিবারের ছেলে এবং সে বিদ্যালয়ে যায়না। সে তাদের নিজস্ব গরু পালে এবং পুকুরে মাছ ধরে। স্থানীয় গ্রাম্য টানে কথা বলে জলকদর। জলকদরের ক্রমশ বয়স বাড়ে কিন্তু তার তখনো মুসলমানি হয়না। বর্ষাকালে জলকদরদের গ্রাম বন্যায় ডুবে যায়, তাদের নিজেদের বাড়িও বন্যার কবলে পড়ে।
জলকদর গ্রামে নৌকা বাইচ এবং হাডুডু খেলা দেখে, সে ধান কাটাও অবলোকন করে। জলকদরের বন্ধু মজিদ জলকদরকে বিড়ি খাওয়া শেখায় এবং তারা গোপনে একে অপরের লিঙ্গ দেখে (যদিও যৌন নজর দেয়না) এবং মুসলমানি নিয়ে আলোচনা করে। মজিদের কাছ থেকে জলকদর নারীপুরুষের যৌন সম্পর্ক বিষয়ক প্রাথমিক জ্ঞান প্রাপ্ত হয়। জলকদর নাচনেওয়ালী বেদেনী এবং গ্রামের অন্যান্য নারীদেরকে দেখে যৌন উত্তেজনা প্রাপ্ত হয়; তার স্বপ্নদোষ হয় এবং সে হস্তমৈথুন করা শেখে, এই সময়ে সে কিশোর বয়সী থাকে।
হুমায়ুন আজাদ তার এই উপন্যাসটি নিজের বাল্যকালের গ্রামীণ বন্ধুদের প্রতি উৎসর্গ করেছিলেন এবং তিনি তার দ্বিতীয় উপন্যাসসংকলনগ্রন্থে (উপন্যাসসমগ্র ২) বলেছিলেন (ভূমিকাতে),
হুমায়ুন আজাদের নিজের বিক্রমপুরের রাড়িখাল গ্রামে জলকদর নামের এক বালকের বেড়ে উঠাই এই উপন্যাসের মূল বিষয়বস্তু। উপন্যাসটি শুরু হয় যখন জলকদর বছর দশের বালক থাকে, শেষ হয় যখন তার বয়স পনেরো অর্থাৎ যখন সে কিশোর। লেখক হুমায়ুন আজাদ এই উপন্যাসকে বিভূতিভূষণ বন্দোপাধ্যায়ের উপন্যাস পথের পাঁচালীর সঙ্গে তুলনা করেছিলেন।
ব্কা'-গ্দাম্স-গ্সার-পা

ব্কা'-গ্দাম্স-গ্সার-পা () বলতে চতুর্দশ শতাব্দীতে ত্সোং-খা-পা-ব্লো-ব্জাং-গ্রাগ্স-পা নামক বিখ্যাত তিব্বয়ী বৌদ্ধ পণ্ডিত দ্বারা প্রতিষ্ঠিত দ্গে-লুগ্স ধর্মসম্প্রদায়কে বোঝানো হয়।
একাদশ শতাব্দীতে তিব্বতে অতীশ দীপঙ্কর দ্বারা প্রতিষ্ঠিত ব্কা'-গ্দাম্স ধর্মসম্প্রদায়ের দ্বারা অনুপ্রাণিত ত্সোং-খা-পা-ব্লো-ব্জাং-গ্রাগ্স-পা এই ধর্মসম্প্রদায়ের পর্যায়ক্রমিক বোধি লাভ এবং পরম করুণার তত্ত্বকে চতুর্দশ শতাব্দীতে প্রচার করেন। অতীশ দীপঙ্করের দ্বারা প্রভাবিত হওয়ার কারণে ত্সোং-খা-পা-ব্লো-ব্জাং-গ্রাগ্স-পা দ্বারা প্রতিষ্ঠিত দ্গে-লুগ্স ধর্মসম্প্রদায়কে ব্কা'-গ্দাম্স-গ্সার-পা বা নূতন ব্কা'-গ্দাম্স ধর্মসম্প্রদায় হিসেবে অভিহিত করা হয় যেখানে 
অতীশ দীপঙ্কর দ্বারা প্রতিষ্ঠিত ব্কা'-গ্দাম্স ধর্মসম্প্রদায়কে ব্কা'-গ্দাম্স-র্ন্যিং-মা () বা প্রাচীন ব্কা'-গ্দাম্স ধর্মসম্প্রদায় ও ব্কা'-গ্দাম্স-গোং-মা () বা মূল ব্কা'-গ্দাম্স ধর্মসম্প্রদায় হিসেবে অভিহিত করা হয়।
পুষ্প উপত্যকা জাতীয় উদ্যান

পুষ্প উপত্যকা জাতীয় উদ্যান () সুউচ্চ পশ্চিম হিমালয়ে অবস্থিত উত্তরাখণ্ড প্রদেশের এক ভারতীয় জাতীয় উদ্যান। এটিকে স্থানীয় পার্বত্য আলপাইন ফুল এবং অন্যান্য বিপন্ন প্রজাতির উদ্ভিদের বৈচিত্রের জন্য বিখ্যাত। এই উদ্যানটি বিভিন্ন দুর্লভ ও বিপন্ন জীববৈচিত্রের বাসস্থান যেমন এশীয় কালো ভাল্লুক, তুষার চিতা, মাস্ক ডিয়ার, বাদামি ভালুক, লাল শিয়াল এবং নীল ভেড়া। "ফুলের উপত্যকা জাতীয় উদ্যান"-এর নয়নাভিরাম প্ৰাকৃতিক দৃশ্যই পূর্বে "নন্দা দেবী রাষ্ট্ৰীয় উদ্যান"-এর বন্য পাৰ্বত্য আরণ্যকে পরিপূৰ্ণ করে তোলে। উদ্যানটি ৮৭.৫০ বৰ্গ কি.মি. জুড়ে বিস্তৃত। এই উদ্যান এবং নন্দা দেবী বন্যপ্ৰাণী সংরক্ষিত বনাঞ্চল ২২৩,৬৭৪ হেক্টরজুড়ে এবং ৫,১৪৮.৫৭ হেক্টর সুরক্ষিত অঞ্চল এটিকে ঘিরে রেখেছে। এই সংরক্ষিত বনাঞ্চল ২০০৪ সনের ইউনেস্কোর বিশ্ব বন্যপ্ৰাণী সংরক্ষিত অঞ্চল হিসাবে অন্তৰ্ভুক্ত হয়েছে।
২০১৩-১৪ শ্রীলঙ্কা ক্রিকেট দলের বাংলাদেশ সফর

শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ২৪ জানুয়ারি ২০১৪ তারিখ থেকে বাংলাদেশ সফর শুরু করে। ২৭ জানুয়ারি, ২০১৪ তারিখে শুরু হওয়া ১ম টেস্ট ম্যাচের মাধ্যমে তারা ২২ ফেব্রুয়ারি, ২০১৪ তারিখ পর্যন্ত বাংলাদেশ সফর করে। সফরে তারা বাংলাদেশ ক্রিকেট দলের বিরুদ্ধে ২টি টেস্ট ম্যাচ, ২টি টি২০ ও ৩টি একদিনের আন্তর্জাতিক ম্যাচ খেলে।
সম্প্রচারস্বত্ত্বজনিত কারণে সিরিজটি সাহারা কাপ ২০১৪ নামে পরিচিতি পায়।
ব্যবসায় প্রশাসনে স্নাতক

ব্যবসায় প্রশাসনে স্নাতক হল বাণিজ্য বিভাগ এবং ব্যবসায় অনুষদে প্রদত্ত স্নাতক উপাধি। ইংরেজি ভাষাতে একে ব্যাচেলর অফ বিজনেস অ্যাডমিনিস্ট্রেশন বা সংক্ষেপে বি.বি.এ. বলা হয়। অধিকাংশ বিশ্ববিদ্যালয়ে এই উপাধি তখনই দেওয়া হয়, যখন কোনও শিক্ষার্থী চার বছর যাবৎ ব্যবসায়ের সাথে জড়িত এক বা একাধিক বিষয়ে পূর্ণকালীন অধ্যয়ন সম্পন্ন করে। ব্যবসায় প্রশাসনে স্নাতক শিক্ষাক্রম সাধারণত সাধারণ ব্যবসায় পাঠক্রম ও বিশেষ ব্যবসায় পাঠক্রম (একাডেমিক মেজর) এই দুইটি পাঠক্রম দ্বারা গঠিত।
এই উপাধি কোনও কোম্পানির কাজের দিক এবং তাদের মধ্যবর্তী যোগাযোগ সম্পর্কে বিস্তারিত জ্ঞান দেওয়ার উদ্দেশ্য নিয়ে তৈরি করা হয়েছে। যেখানে আবার একটি বিশেষ বাছাইকৃত বিষয়ে অভিজ্ঞও করে তোলা হয়। ব্যবসায় প্রশাসনে স্নাতক শিক্ষাক্রমে শিক্ষার্থীদেরকে বিভিন্ন ধরনের "ভিত্তিমূলক বিষয়" শেখানো হয় এবং একই সাথে একটি বাছাইকৃত উচ্চশিক্ষায়তনিক বিষয়ে বিশেষজ্ঞ করে তোলা হয়। এই উপাধি শিক্ষার্থীদের ব্যবস্থাপনা দক্ষতা, যোগাযোগ দক্ষতা এবং ব্যবসায় সিদ্ধান্ত গ্রহণের দক্ষতাকেও উন্নত করে। এমন অনেক পাঠক্রমও আছে যা দ্বারা প্রাতিষ্ঠানিক প্রশিক্ষণ এবং বাস্তবিক অভিজ্ঞতা দেওয়া হয় পরিস্থিতি অধ্যয়ন (কেইস স্টাডি), উপস্থাপনা, শিক্ষানবিসী, শিল্পক্ষেত্র পরিভ্রমণ এবং শিল্পক্ষেত্রের বিশেষজ্ঞদের সাথে আলোচনা দ্বারা।
এই প্রোগ্রামের আসল উপাদানগুলো বা কোর্সগুলো হল:
এই প্রোগ্রামে বিশেষজ্ঞ করা হয় নিম্নোক্ত বিষয়সমূহে:
সাধারণ শিক্ষা যোগ্যতা হিসেবে মানববিদ্যা এবং সমাজবিজ্ঞান (ইতিহাস, অর্থনীতি এবং সাহিত্য)-এর উপর জোর দেওয়া হয়। গণিতশাস্ত্রে দক্ষতার-ও প্রয়োজন রয়েছে। কেননা বিবিএ-তে গণিতপ্রধান অনেক কোর্স রয়েছে যা শিক্ষার্থীদেরকে করতে হবে। যেমন: হিসাববিজ্ঞান, পরিসংখ্যান, ব্যবসায় গণিত, ফাইন্যান্স ইত্যাদি।
বিবিএ এর বিভাগসমূহঃ
গ্রুব-ছেন-নাম-ম্খা'-র্গ্যাল-ম্ত্শান

গ্রুব-ছেন-নাম-ম্খা'-র্গ্যাল-ম্ত্শান () (১৩২৬-১৪০১) তিব্বতের একজন বৌদ্ধ পণ্ডিত ছিলেন যিনি ফ্যাগ-র্দোর বৌদ্ধবিহারের প্রতিষ্ঠাতা ছিলেন।
গ্রুব-ছেন-নাম-ম্খা'-র্গ্যাল-ম্ত্শান ১৩২৬ খ্রিষ্টাব্দে ল্হো-ব্রাগ অঞ্চলে জন্মগ্রহণ করেন। তার পিতা স্লোব-দ্পোন-নাম-খা-ব্জাং-পো () একজন র্ন্যিং-মা শিক্ষক ছিলেন। তার মাতার নাম ছিল রিন-ছেন-র্গ্যান ()।
ল্হো-ব্রাগ-র্গ্যাল-স্রাস-ব্জাং-পো নামক এক বৌদ্ধ ভিক্ষুর নিকট সাত বছর বয়সে তিনি উপাসকের দীক্ষা ও দশ বছর বয়সে শিক্ষার্থীর দীক্ষা গ্রহণ করেন এবং লাম-রিম ও মহাকরুণা সম্বন্ধে শিক্ষাগ্রহণ করেন। পনেরো বছর বয়সে তিনি বিনয় সম্বন্ধে শিক্ষালাভ করেন এবং চার বছর পর লাসা গিয়ে ম্খান-পো-ব্ক্রা-শিস-গ্যাল-ম্ত্শান () নামক বৌদ্ধ ভিক্ষুর নিকট ভিক্ষুর শপথ ও লাম-রিম সম্বন্ধে শিক্ষা নেন। এই সময় তিনি রি-জাংস-র্দোগ-পা () এবং ব্দে-বা'ই-'ব্যুং-গ্নাস () নামক দুই ভিক্ষুর নিকট তন্ত্রশিক্ষা করেন।
পরবর্তীকালে তিনি স্গ্রো-বা-দ্গোন () নামক একটি ছোট বৌদ্ধবিহারের প্রধান হিসেবে নিযুক্ত হন। তিনি ফ্যাগ-র্দোর () নামক একটি বৌদ্ধবিহার স্থাপন করেন। ১৩৯৫ খ্রিষ্টাব্দে ত্সোং-খা-পা-ব্লো-ব্জাং-গ্রাগ্স-পা নামক বিখ্যাত তিব্বতী পণ্ডিতকে লাম-রিম ও তন্ত্র সম্পর্কে শিক্ষা দান করেন।
'দুল-'দ্জিন-গ্রাগ্স-পা-র্গ্যাল-ম্ত্শান

'দুল-'দ্জিন-গ্রাগ্স-পা-র্গ্যাল-ম্ত্শান () (১৩৭৪-১৪৩৪) একজন তিব্বতী বৌদ্ধ পণ্ডিত ছিলেন।
'দুল-'দ্জিন-গ্রাগ্স-পা-র্গ্যাল-ম্ত্শান ১৩৭৪ খ্রিষ্টাব্দে তিব্বতের স্ব্রাং-য়ুল নামক স্থানে জন্মগ্রহণ করেন। তিনি বিখ্যাত তিব্বতী পণ্ডিত ত্সোং-খা-পা-ব্লো-ব্জাং-গ্রাগ্স-পার অন্যতম প্রধান শিষ্য ছিলেন। এছাড়াও তিনি দ্বিতীয় দ্গা'-ল্দান-খ্রি-পা র্গ্যাল-ত্শাব-র্জে-দার-মা-রিন-ছেনের শিষ্য ছিলেন। তিনি সর্বদুর্গতিপরিশোধনতন্ত্রের ওপর টীকাভাষ্য রচনা করেন এবং ব্ত্সুন-মো-ত্শাল বৌদ্ধবিহার ও মাল-গ্রো-ছা-দ্কার বৌদ্ধবিহার স্থাপন করেন। তিনি দ্রেপুং বৌদ্ধবিহারের প্রতিষ্ঠাতা 'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দানকে শিক্ষাদান করেন।
মাধ্যমিক স্কুল সার্টিফিকেট

সেকেন্ডারি স্কুল সার্টিফিকেট বা এস.এস.সি. বা মাধ্যমিক স্কুল সার্টিফিকেট হলো বাংলাদেশের দশম শ্রেণীর ছাত্র-ছাত্রীদের জন্য প্রযোজ্য একটি গণপরীক্ষা। মাদ্রাসার ছাত্রদের জন্য প্রদানকৃত সমমানের সনদকে বলা হয় দাখিল পরীক্ষা। এই পরীক্ষায় উত্তীর্ণদের সেকেন্ডারি স্কুল সার্টিফিকেট প্রদান করা হয় এবং তাদের একাদশ শ্রেণীতে ভর্তির সুযোগ দেয়া হয়। এই পরীক্ষা মাধ্যমিক পরীক্ষা হিসেবেও পরিচিত।
সেকেন্ডারি স্কুল সার্টিফিকেট পরীক্ষা বাংলাদেশে সমগ্র দেশব্যাপী নয়টি শিক্ষা বোর্ডের অধীনে একযোগে অনুষ্ঠিত হয়। পরীক্ষার্থীদের তাদের প্রবেশপত্র নিজ নিজ প্রতিষ্ঠান প্রধানের নিকট থেকে পরীক্ষা আরম্ভের কমপক্ষে তিন দিন পূর্বে সংগ্রহ করতে হয়। পূর্ব ঘোষিত সময়সূচি ও কার্যক্রম অনুযায়ী নির্ধারিত পরীক্ষা কেন্ত্রসমূহে পরীক্ষা গ্রহণ করা হয়। সৃজনশীল ও বহুনির্বাচনী পরীক্ষার জন্য আলাদা আলাদা উত্তরপত্র ব্যবহার করতে হয়। পরীক্ষার্থীদেরকে তাদের নিজ নিজ উত্তরপত্রের ওএমআর ফরমে তার পরীক্ষার রোল নম্বর, রেজিস্ট্রেশন নম্বর, বিষয় কোড ইত্যাদি যথাযথভাবে লিখে বৃত্ত ভরাট করতে হয়। যেহেতু ওএমআর ফরম ওএমআর মেশিন দিয়ে যাচাই করা হয় তাই উত্তরপত্র ভাঁজ করার ব্যাপারে নিষেধাজ্ঞা থাকে। পরীক্ষার্থীকে প্রত্যেক বিষয়ে স্বাক্ষরলিপিতে অবশ্যই স্বাক্ষর করতে হয় কেননা এর দ্বারা নিশ্চিত হওয়া যায় পরীক্ষার্থী পরীক্ষায় অংশ নিয়েছেন কিনা। প্রত্যেক পরীক্ষার্থী কেবল নিবন্ধনপত্রে বর্ণিত বিষয় বা বিষয়সমূহের পরীক্ষায় অংশগ্রহণ করতে পারবে। কোনো অবস্থায়ই ভিন্ন বিষয়ে পরীক্ষায় অংশগ্রহণ করা যায় না, কিংবা করলে তা বাতিল বলে গণ্য হয়। 
পরীক্ষার্থীরা পদার্থবিদ্যা, গণিত বা অনুরূপ অন্যান্য বিষয়ের পরীক্ষার জন্য প্রয়োজনীয় সাধারণ সায়েন্টিফিক ক্যালকুলেটর ব্যবহার করতে পারে। পরীক্ষায় নকল ঠেকাতে পরীক্ষা কেন্দ্রের সচিব ব্যতীত অন্য কারোই পরীক্ষা-কেন্দ্রে মোবাইল ফোন ব্যবহারে অনুমতি থাকে না। পরীক্ষার ফল প্রকাশের ১০ দিনের মধ্যে পুনঃনিরীক্ষণের জন্য এসএমএস-এর মাধ্যমে আবেদন করার সুযোগ থাকে।
দাখিল পরীক্ষা

দাখিল পরীক্ষা হল বাংলাদেশের দাখিল মাদ্রাসার একটি সরকারি পরীক্ষা, এটি বাংলাদেশ মাদ্রাসা শিক্ষাবোর্ডের অধীনে গ্রহণ করা হয়। এই পরীক্ষাকে বাংলাদেশ সরকার ও মাদ্রাসা শিক্ষাবোর্ড কর্তৃক কর্তৃক এসএসসি পরীক্ষার সমমান দেওয়া হয়েছে। এই পরীক্ষায় অংশ নিতে হলে দশম শ্রেণিতে বাংলাদেশ মাদ্রাসা বোর্ড কর্তৃক অনুমোদিত কোন মাদ্রাসা থেকে শিক্ষার্থীদেরকে টেস্ট পরীক্ষায় উত্তীর্ণ হতে হবে। এবং বোর্ড কর্তৃক নির্ধারিত তারিখে মূল পরীক্ষায় শিক্ষার্থীদেরকে বসতে হয়। এই পরীক্ষা মাধ্যমিক পরীক্ষা হিসেবেও পরিচিত।
র্গ্যাল-ত্শাব-র্জে-দার-মা-রিন-ছেন

র্গ্যাল-ত্শাব-র্জে-দার-মা-রিন-ছেন () (১৩৬৪-১৪৩২) তিব্বতী বৌদ্ধধর্মের দ্গা'-ল্দান বৌদ্ধবিহারের দ্বিতীয় দ্গা'-ল্দান-খ্রি-পা বা প্রধান ছিলেন।
র্গ্যাল-ত্শাব-র্জে-দার-মা-রিন-ছেন ১৩৬৪ খ্রিষ্টাব্দে তিব্বতের রি-নাং নামক স্থানে জন্মগ্রহণ করেন। দশ বছর বয়সে তিনি গ্নাস-র্ন্যিং-পা-রিন-ছেন-র্গ্যাল-ম্ত্শান () এবং ব্রাগ-থোগ-পা-গ্ঝোন-নু-ত্শুল-খ্রিম্স () নামক দুই বৌদ্ধ ভিক্ষুর নিকট শিক্ষার্থীর শপথ নেন। তিনি ব্কা'-ব্ঝি-পা-রিন-ছেন-র্দো-র্জে () নামক বৌদ্ধভিক্ষুর নিকট প্রজ্ঞাপারমিতা এবং ব্লো-গ্রোস-ব্জাং-পো () নামক বৌদ্ধভিক্ষুর নিকট বিনয় সম্বন্ধে শিক্ষালাভ করেন। তিনি রেদ-ম্দা'-বা-গ্ঝোন-নু-ব্লো-গ্রোস নামক বিখ্যাত মধ্যমক শিক্ষক এবং ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স ধর্মসম্প্রদায়ের প্রতিষ্ঠাতার অন্যতম প্রধান শিষ্য ছিলেন। 
তিনি দ্গা'-ল্দান বৌদ্ধবিহার নির্মাণে গুরুত্বপূর্ণ ভূমিকা পালন করেন। ১৪১৯ খ্রিষ্টাব্দে ত্সোং-খা-পা-ব্লো-ব্জাং-গ্রাগ্স-পার মৃত্যুর পর তিনি দ্বিতীয় দ্গা'-ল্দান-খ্রি-পা হিসেবে দ্গা'-ল্দান বৌদ্ধবিহারের প্রধান হন। এই সময় তাকে র্গ্যাল-ত্শাব উপাধিও দেওয়া হয়। এই পদে তিনি এগারো বছর অতিবাহিত করেন। এই সময় তিনি বোধিসত্ত্বচর্যাবতারের ওপর স্প্যোদ-'জুগ-র্ত্সা-'গ্রেল () নামক বিখ্যাত টীকাভাষ্য ছাড়াও মধ্যমক ও গুহ্যগর্ভতন্ত্র সম্বন্ধেও গ্রন্থ রচনা করেন। ১৪৩১ খ্রিষ্টাব্দে তিনি পরবর্তী দ্গা'-ল্দান-খ্রি-পা হিসেবে তার শিষ্য ম্খাস-গ্রুব-র্জে-দ্গে-লেগ্স-দ্পাল-ব্জাংকে দায়িত্ব দেন।
আইসিসি বর্ষসেরা পুরুষ ওডিআই দল

আইসিসি বিশ্ব একদিনের আন্তর্জাতিক একাদশ আন্তর্জাতিক ক্রিকেট কাউন্সিল কর্তৃক প্রবর্তিত সাংবার্ষিক সম্মাননা পুরস্কারবিশেষ। বিশ্ব ক্রিকেট অঙ্গনে শীর্ষ খেলোয়াড়দেরকে আইসিসি একাদশে স্থান দেয়া হয়। প্রকৃতপক্ষে দলটি কোন প্রতিযোগিতায় অংশগ্রহণ করে না।
অরবিন্দ কেজরীওয়াল

অরবিন্দ কেজরীওয়াল (হিন্দি:अरविंद केजरीवाल; জন্ম: ১৬ আগস্ট ১৯৬৮) হলেন একজন ভারতীয় রাজনীতিবিদ, সমাজকর্মী এবং ভারতীয় রাজস্ব সেবার সাবেক কর্মকর্তা, যিনি দিল্লির সপ্তম মুখ্যমন্ত্রী এবং আম আদমি পার্টির প্রতিষ্ঠাতা।
তিনি ১৬ আগস্ট ১৯৬৮ সালে ভারতের হরিয়ানার সিওয়ানিতে জন্মগ্রহণ করেন। তিনি ইন্ডিয়ান ইনস্টিটিউট অফ টেকনোলজি খড়গপুর থেকে মেকানিক্যাল ইঞ্জিনিয়ারিংয়ে স্নাতক পাস করেন।অরবিন্দের বাবা গোবিন্দরাম মেসরার বিড়লা ইনস্টিটিউট অফ টেকনোলজির একজন ইলেক্ট্রিক্যাল ইঞ্জিনিয়ার ছিলেন এবং মা গীতা দেবী একজন গৃহিণী। অরবিন্দ ছিলেন তিন ভাইবোনের মধ্যে সবার বড় ছেলে। অরবিন্দ আইআইটি স্নাতক হওয়ার পর, টাটা স্টিল, জামশেদপুরে তার কর্মজীবন শুরু করেন। সেখানে তিনি ১৯৮৯ থেকে ১৯৯২ সাল পর্যন্ত প্রায় চার বছর কাজ করেছেন। পরবর্তীতে অরবিন্দ পদত্যাগ করেছিলেন, কারণ টাটার কর্মকর্তারা তাকে তাদের সমাজকর্ম বিভাগে স্থানান্তর করার অনুরোধ প্রত্যাখ্যান করেছিলেন। তার উপর প্রাথমিক প্রভাব ছিল ভিপি সিং এর যার প্রতিরক্ষা মন্ত্রী হিসাবে বোফর্স কেলেঙ্কারিতে সততা এবং প্রধানমন্ত্রী হিসাবে মন্ডল কমিশনের রিপোর্টের ভিত্তিতে রিজার্ভেশন বাস্তবায়নের মাধ্যমে সামাজিক ন্যায়বিচারের জন্য যার প্রচেষ্টা, একজন তরুণ কেজরিওয়ালকে অনুপ্রাণিত করেছিল। ১৯৯৫ সালে ইন্ডিয়ান রেভিনিউ সার্ভিসে যোগ দেন। কেজরিওয়াল তার এনজিও পরিবর্তনে ফোকাস করার জন্য তিন বছর পরে আইআরএস ছেড়ে দেবেন। কলেজের দিন থেকে তার ঘনিষ্ঠ বন্ধুরা তাকে সরকারকে পরিশোধের জন্য ঋণ জোগাড় করতে সাহায্য করেছিল যখন তিনি সিভিল সার্ভিস থেকে স্বেচ্ছায় অবসর গ্রহণ করেছিলেন। দুর্নীতির বিরুদ্ধে লড়াই এবং সুশাসনের প্রচারের লক্ষ্যে ২০১২ সালে আম আদমি পার্টি সহ-প্রতিষ্ঠা করেন। ২০১৩ সালের ডিসেম্বরে প্রথমবার দিল্লির মুখ্যমন্ত্রী হন কিন্তু জন লোকপাল বিল পাস করতে ব্যর্থতার কারণে ৪৯ দিন পরে পদত্যাগ করেন। দিল্লি বিধানসভা নির্বাচনে জয়লাভের পর ফেব্রুয়ারী ২০১৫ এবং ফেব্রুয়ারী ২০২০ সালে আবার মুখ্যমন্ত্রী হিসাবে পুনঃনির্বাচিত।
২১ মার্চ ২০২৪-এ অরবিন্দ কেজরিওয়াল দিল্লির আবগারি দুর্নীতি মামলার অভিযোগে এনফোর্সমেন্ট ডিরেক্টরেটের (ইডি) হাতে গ্রেপ্তার হন। তিনি ভারতের মধ্যে প্রথম ক্ষমতাসীন মুখ্যমন্ত্রী হিসেবে গ্রেফতার হন। ইডি তাকে তাদের কর্মকর্তাদের গুপ্তচরবৃত্তির জন্য অভিযুক্ত করেছে। তিনি এনফোর্সমেন্ট ডিরেক্টরেটের নয়টি সমন এড়িয়ে গিয়েছিলেন। দিল্লি হাইকোর্ট তার গ্রেফতারের বিরুদ্ধে মুখ্যমন্ত্রী অরবিন্দ কেজরিওয়ালের জামিনের আবেদন খারিজ করে দেয়। তার মন্ত্রী, সত্যেন্দ্র জৈন এবং মণীশ সিসোদিয়াও প্রায় দুই বছর ধরে জামিন, বিচার বা দোষী সাব্যস্ত না হয়ে জেলে রয়েছেন। বিরোধী জোট ২০২৪ সালের ভারতীয় সাধারণ নির্বাচনের কয়েক সপ্তাহ আগে গ্রেপ্তারকে বিজেপি কর্তৃক বানোয়াট এবং “ম্যাচ ফিক্সিং” বলে অভিহিত করেছে। অ্যামনেস্টি ইন্টারন্যাশনাল বলেছে যে রাজনৈতিক বিরোধীদের পিছনে যাওয়ার জন্য আর্থিক এবং সন্ত্রাসবাদের আইনগুলিকে অস্ত্র দেওয়া হয়েছে যখন বিজেপি অস্বীকার করেছে যে কেজরিওয়ালের পিছনে যাওয়ার কোনও রাজনৈতিক এজেন্ডা রয়েছে। বর্তমানে উনি জেল হেফাজতে আছেন।
কেজরিওয়ালের প্রশাসন দিল্লির পাবলিক স্কুল এবং স্বাস্থ্যসেবা সুবিধাগুলিতে উল্লেখযোগ্য উন্নতির পাশাপাশি বাসিন্দাদের বিনামূল্যে জল এবং ভর্তুকিযুক্ত বিদ্যুতের ব্যবস্থা করার উদ্যোগের জন্য সুপরিচিত৷ বিভিন্ন রাজনৈতিক চ্যালেঞ্জ এবং বিতর্কের সম্মুখীন হওয়া সত্ত্বেও, তিনি ভারতীয় রাজনীতিতে একজন বিশিষ্ট ব্যক্তিত্ব, স্বচ্ছতা, জবাবদিহিতা এবং তৃণমূল গণতন্ত্রের পক্ষে।
গাজিয়াবাদ

গাজিয়াবাদ ( / গ়াজ়ীআবাদ) হচ্ছে ভারতের উত্তর প্রদেশে অবস্থিত একটি শহর। গাজিয়াবাদ রাস্তা এবং রেলপথ দ্বারা ভালভাবে সংযুক্ত, এটি উত্তর ভারতের জন্য একটি প্রধান রেল জংশন। নয়া দিল্লির পাশে অবস্থিত এবং উত্তর প্রদেশের প্রধান রুট হবার কারণে মাঝেমাঝে এটিকে উত্তর প্রদেশের প্রবেশদ্বার বলা হয়।
গাজিয়াবাদ শহরটি ১৭৪০ খ্রিস্টাব্দে গাজী-উদ-দীন দ্বারা প্রতিষ্ঠিত হয়েছিল, যিনি মুঘল সম্রাট মুহাম্মদ শাহ-এর দরবারে উজির হিসেবে দায়িত্ব পালন করেছিলেন এবং তার নিজের নাম অনুসারে এর নামকরণ করেছিলেন "গাজীউদ্দিননগর"। ১৮৬৪ সালে রেলপথ খোলার সাথে সাথে "গাজীউদ্দীননগর" নামটি তার বর্তমান রূপে সংক্ষিপ্ত করা হয়েছিল, যেমন "গাজিয়াবাদ"। মুঘল আমলে, গাজিয়াবাদে হিন্ডনের তীরগুলি মুঘল রাজপরিবারের জন্য একটি পিকনিক স্পট হিসাবে রয়ে গেছে।
বড়নদী বন্যপ্রাণ অভয়ারণ্য

বড়নদী বন্যপ্রাণ অভয়ারণ্য () হিমালয়ের পাদদেশে ও ভুটানের সীমান্তে দরং জেলাতে অবস্থিত একটি বন্যপ্ৰাণ অভয়ারণ্য। এটির পশ্চিম সীমান্ত দিয়ে বয়ে যাওয়া বড়নদী নদীর নামে এই অভয়ারণ্যের নামকরণ করা হয়েছে।
এই বনাঞ্চলকে ১৯৮০ সনে অভয়ারণ্যরূপে স্বীকৃতি দেয়া হয়।
বড়নদী বন্যপ্রাণী অভয়ারণ্যের আয়তন প্ৰায় ২৬.২২ বৰ্গকিলোমিটাৰ এটির পশ্চিমদিকে বড়নদী নামের নদী বয়ে গেছে। এই বনাঞ্চল মঙ্গলদৈ শহর এবং গুয়াহাটি থেকে প্ৰায় ৭০ ও ১৩০ কিমি দুরে অবস্থিত৷
বড়নদী বন্যপ্রাণী অভয়ারণ্যের জলবায়ু উপ-ক্ৰান্তীয় (sub-tropical) ধরনের।
মূলত হিসপিড হেয়ার (Hispid Hare) এবং পিগমি হগদের প্রতিরক্ষা প্রদানের উদেশ্যে এটি স্থাপিত হয়। এছাড়া এখানে আছে এশীয় হাতি, বাংলা বাঘ, চিতাবাঘ মেঘলা চিতা, সোনালি লেঙ্গুর, উল্লুক নীলগাই(Trachypithecus geei) ইত্যাদি।
মামুট্টি অভিনীত চলচ্চিত্রের তালিকা

মামুট্টি (জন্ম মোহাম্মাদ কুট্টি ইসমাইল পানিপারামবিল; ৭ সেপ্টেম্বর ১৯৫১), হলেন একজন বিখ্যাত ভারতীয় চলচ্চিত্র অভিনেতা এবং চলচ্চিত্র প্রযোজক, যিনি প্রধানত মালায়ালাম ছবিতে কাজ করে থাকেন। চলচ্চিত্র জীবনে তিন যুগের অধিক সময়ে তিনি ৩৬০টির বেশি ছবিতে অভিনয় করেছেন। তিনি জাতীয় চলচ্চিত্র পুরষ্কারসহ অসংখ্য পুরস্কার লাভ করেছেন। এছাড়াও তিনি একজন সমাজসেবামূলক কর্মকাণ্ডের সাথে জড়িত। নিম্নে তার অভিনীত চলচ্চিত্রের তালিকা দেওয়া হলঃ
বিবর্ধিত এইচএসপিএ

এইচএসপিএ+, বা বিবর্ধিত হাই-স্পিড প্যাকেট অ্যক্সেস () হল ওয়্যারলেস ব্রডব্যান্ড যোগাযোগ প্রযুক্তির জন্য এক ধরনের প্রযুক্তিগত মান। এইচএসপিএ+ গতি বৃদ্ধির মাধ্যমে ডাব্লুসিডিএমএ (ইউএমটিএস) ভিত্তিক ৩জি নেটওয়ার্কের মান উন্নত করে। এইচএসপিএ+ ৩জিপিপি এর ৭ম অবমুক্তিতে প্রবর্তিত হয় এবং পরবর্তী অবমুক্তিগুলোতে বর্ধিত হয়।
যুক্তরাষ্ট্রে এটিএন্ডটি মোবিলিটি এবং টি-মোবাইল ইউএস এইচএসপিএ+ সেবা দিয়ে থাকে।
এইচএসপিএ+ প্রযুক্তিতে বিবর্ধিত হাই স্পিড প্যাকেট অ্যাক্সেসের সুবিধা পাওয়া যায় এবং এতে অধিক গতি পাওয়া সম্ভব, যা ডাউনলিংকে সর্বোচ্চ ১৬৮ মেগাবিট প্রতি সেকেন্ড এবং আপলিংকে সর্বোচ্চ ২২ মেগাবিট প্রতি সেকেন্ড পর্যন্ত হয়ে থাকে। প্রযুক্তিগতভাবে এই গতি পাওয়া যায় একাধিক অ্যান্টেনা প্রযুক্তি ব্যবহারের মাধ্যমে, যা এমআইএমও (মাল্টিপল-ইনপুট এবং মাল্টিপল-আউটপুট) প্রযুক্তি নামে পরিচিত। এছাড়া উচ্চতর ক্রমের মডুলেশন (৬৪কিউএএম) ব্যবহার অথবা একাধিক সেলের একটিতে সমন্বয়ের (ডুয়াল-সেল এইচএসডিপিএ নামে পরিচিত) মাধ্যমে এই গতি পাওয়া যায়।
১৬৮ মেগাবিট/সে. এবং ২২ মেগাবিট/সে. গতি হল তাত্ত্বিক পিক গতি। একজন ব্যবহারকারীর কাছে বাস্তবিক গতি হবে এর চেয়ে কম। সাধারণভাবে, এইচএসপিএ+ অধিক বিটরেট দিয়ে থাকে শুধুমাত্র ভালো মানের রেডিও পরিস্থিতিতে (সেল টাওয়ারের খুব নিকটে) অথবা যদি টার্মিনাল এবং নেটওয়ার্ক উভয়েই এমআইএমও অথবা ডুয়াল-সেল এইচএসডিপিএ সমর্থন করে, যা কার্যকরভাবে বিভিন্ন প্রযুক্তিগত রূপান্তরের সাথে দুটি সমান্তরাল প্রেরণ চ্যানেল ব্যবহার করে।
উচ্চতর ১৬৮ মেগাবিট/সে. গতি অর্জিত হয় একাধিক ক্যারিয়ার ব্যবহারের মাধ্যমে, অর্থাৎ‍ একসাথে ডুয়াল-সেল এইচএসডিপিএ এবং ৪ প্রণালীর এমআইএমও প্রযুক্তি ব্যবহার করে।
এছাড়া, এই প্রযুক্তি উল্লেখযোগ্যভাবে ব্যাটারি লাইফের উন্নতি সাধন করে। এইচএসপিএ+ এবং এলটিই এক জিনিস নয়, যা এয়ার ইন্টারফেস ভিত্তিক ওএফডিএমএ প্রযুক্তি ব্যবহার করে। এইচএসপিএ+ হল এইচএসপিএ এর বিবর্ধিত সংস্করণ, যা বিদ্যমান ৩জি নেটওয়ার্ককে উন্নত করে এবং টেলিকম অপারেটরদের কোন নতুন রেডিও ইন্টারফেস স্থাপন ছাড়াই ৪জি নেটওয়ার্কে স্থানান্তরের সুযোগ করে দেয়।
তা'ই-সি-তু-ব্যাং-ছুব-র্গ্যাল-ম্ত্শান

তা'ই-সি-তু-ব্যাং-ছুব-র্গ্যাল-ম্ত্শান () (১৩০২–১৩৬৪) তিব্বতের ফাগ-মো-গ্রু-পা রাজবংশের প্রতিষ্ঠাতা ছিলেন।
ইউয়ান সাম্রাজ্যের শেষ সময়েও ব্যাং-ছুব-র্গ্যাল-ম্ত্শানের সঙ্গে ইউয়ান সম্রাটরা কেন্দ্রীয় ও আঞ্চলিক সরকারে সম্পর্ক রক্ষা করতেন। কিন্তু ব্যাং-ছুব-র্গ্যাল-ম্ত্শানের উদ্দেশ্য ছিল ট্যাং রাজবংশের আমলে তিব্বত সাম্রাজ্যের অতীত গৌরব ফিরিয়ে এনে তিব্বতীদের মধ্যে জাতীয়তাবাদী মনোভাব সৃষ্টি করা এবং তিব্বতে মঙ্গোল শাসনের অবসান ঘটানো। তিনি তিব্বত সাম্রাজ্যের মহান সম্রাট স্রোং-ব্ত্সন-স্গাম-পোর প্রশাসনিক ব্যবস্থা ও বিচারব্যবস্থার নীতি গ্রহণ করেন। তিনি ইউয়ান সাম্রাজ্যের দ্বারা প্রচলিত তিব্বতের তেরোটি প্রশাসনিক বিভাগকে বাতিল করে মধ্য তিব্বতকে বিভিন্ন র্দ্জোং () বা জেলায় বিভক্ত করেন।র্দ্জোং-দ্পোন () জেলার প্রধানদের প্রাচীন তিব্বত সাম্রাজ্যের সময়ের রীতিনীতি ও আচার অনুষ্ঠান পালন করতে হত এবং প্রাচীন পোশাক রীতি মেনে চলতে হত। ব্যাং-ছুব-র্গ্যাল-ম্ত্শান দ্বারা প্রচলিত আইন ব্যবস্থা বিংশ শতাব্দী পর্যন্ত তিব্বতে প্রচলিত ছিল।
ফরিদাবাদ জেলা

ফরিদাবাদ জেলা () হচ্ছে ভারতের হরিয়ানা প্রদেশের ২১টি জেলার একটি। ফরিদাবাদ হচ্ছে এ-জেলার সদর দপ্তর।
২০১১ সনের জনগণনা অনুসারে হরিয়ানার ২১টি জেলার ভিতর এটি সবচেয়ে জনবহুল জেলা।
আইসিসি বিশ্ব একাদশ একদিনের আন্তর্জাতিকের ক্রিকেটারদের তালিকা

আইসিসি বিশ্ব একদিনের আন্তর্জাতিক একাদশ আন্তর্জাতিক ক্রিকেট কাউন্সিল (আইসিসি) কর্তৃপক্ষের পরিচালনায় গঠিত পছন্দসই একটি দল। এতে আন্তর্জাতিক ক্রিকেট অঙ্গণে বর্তমানে অংশগ্রহণকারী একদিনের আন্তর্জাতিকের সর্বাপেক্ষা প্রতিভাবান ক্রিকেটারদেরকে প্রতিনিধিত্ব করার সুযোগ দেয়া হয়। একদিনের আন্তর্জাতিক ক্রিকেট খেলা আইসিসি কর্তৃক পূর্ব নির্ধারিত ও দু’টি দলের অংশগ্রহণে ওডিআই মর্যাদাপ্রাপ্ত। ওডিআই টেস্ট খেলা থেকে ভিন্ন হয়ে থাকে এবং ওভার সংখ্যা নির্দিষ্ট করা থাকে। প্রতিটি দল কেবলমাত্র একটি ইনিংসে অংশগ্রহণ করতে পারে। আইসিসি বিশ্ব একাদশ এ পর্যন্ত চারটি খেলায় অংশগ্রহণ করেছে। সুনামিতে আক্রান্তদের সহায়তায় তহবিল গঠনকল্পে ২০০৫ সালে সুনামিতে আক্রান্তদের সহায়তায় বিশ্ব ক্রিকেট প্রতিযোগিতায় অংশগ্রহণ করে। দলটি এশিয়া মহাদেশের বাইরের দেশসমূহের সেরা খেলোয়াড়দের নিয়ে গঠিত হয়েছিল। এছাড়াও অস্ট্রেলিয়ার বাইরে বিশ্বের সেরা খেলোয়াড়দের নিয়ে গঠিত বিশ্ব একাদশ দল ২০০৫ সালের আইসিসি সুপার সিরিজে অংশগ্রহণ করে। প্রথম ক্যাপ পরিধানকারী খেলোয়াড় তালিকায় ক্রমানুযায়ী স্থান পেয়েছেন। প্রত্যেক খেলোয়াড়ই স্ব-স্ব জাতীয় দলের প্রতিনিধিত্ব করলেও কেবলমাত্র আইসিসি বিশ্ব একাদশের হয়ে খেলাগুলোই রেকর্ড আকারে উল্লেখ করা হয়েছে।
২৬ ডিসেম্বর, ২০০৪ তারিখে ভারত মহাসাগরে সংঘটিত সুনামি’র ফলে প্রাকৃতিক দূর্যোগে আক্রান্ত মানবদের উদ্ধারকার্যের ত্রাণসহায়তায় আইসিসি সুনামিতে আক্রান্তদের সহায়তায় বিশ্ব ক্রিকেট শিরোনামে দুই খেলার একটি প্রতিযোগিতার আয়োজন করে। কিন্তু, আন্তর্জাতিক ক্রীড়াঙ্গণে ব্যস্ত সময়সূচী থাকায় ও কলকাতায় এপ্রিলের প্রচণ্ড গরমে খেলোয়াড়দের শারীরিক সমস্যা হতে পারে - এ আশঙ্কায় একটি খেলা বাদ দেয়া হয়।
১০ জানুয়ারি, ২০০৫ তারিখে মেলবোর্ন ক্রিকেট গ্রাউন্ডে অনুষ্ঠিত খেলায় বিশ্ব একাদশ ও এশীয় একাদশ একে-অপরের প্রতিদ্বন্দ্ব্বিতায় অবতীর্ণ হয়। খেলায় বিশ্ব একাদশ ১১২ রানের ব্যবধানে জয়লাভ করে। দলের অধিনায়কত্ব করেন অস্ট্রেলিয়ার সাবেক ব্যাটসম্যান ও অধিনায়ক রিকি পন্টিং। প্রথমে ব্যাট করতে নেমে তার ১১৫ রানের সুবাদে দল ৩৩৪/৮ করে। ক্রিস কেয়ার্নস এবং ব্রায়ান লারা - উভয়েই অর্ধ-শতক করেন। জবাবে এশীয় একাদশ ২৩২ রান করতে সমর্থ হয়। খেলার প্রতিটি রানের জন্য সুনামিতে আক্রান্তদের সহায়তায় $১,০০০ মার্কিন ডলার দান করা হয়। ৭০,০০০-এর অধিক দর্শক মাঠে উপস্থিত ছিলেন। এছাড়াও, ১২২টি দেশে টেলিভিশনের মাধ্যমে সরাসরি সম্প্রচার করা হয়। ১৪ মিলিয়ন অস্ট্রেলীয় ডলারেরও অধিক অর্থ সংগৃহীত হয়। তহবিল বৃদ্ধির লক্ষ্যে দ্বিতীয় খেলাটি অণুপযুক্ত আবহাওয়ার জন্যে বাতিল করা হয়।
বারিধারা

বারিধারা বাংলাদেশের ঢাকার একটি অভিজাত আবাসিক এলাকা। এটা গুলশান-বারিধারা লেক দিয়ে পূর্ব ও উত্তর-পূর্ব গুলশান-এ অবস্থিত। এই এলাকাটি কূটনীতিবিদদের জন্য বিশেষভাবে তৈরি এবং অনেক দেশের দূতাবাস এখানে অবস্থিত। এখানে মুলত তিনটি এলাকা আছে :- দক্ষিণ-পূর্ব পাশে কূটনীতিবিদ এলাকা, পূর্ব পাশে সাধারণ আবাসিক এলাকা, এবং কাছাকাছি উত্তর-পূর্ব পাশে একটি ডিওএইচএস এলাকা।
একাত্তর টিভি, ইউএস-বাংলা এয়ারলাইন্স-এর সদরদফতর বারিধারার কূটনৈতিক অঞ্চলে অবস্থিত।
ইউনিভার্সিটি অব ইনফরমেশন টেকনোলজি অ্যান্ড সায়েন্সেস, জামিয়া মাদানিয়া বারিধারা, ঢাকা জাপানিজ স্কুল, সাউথ পয়েন্ট স্কুল এন্ড কলেজ, আমেরিকান ইন্টারন্যাশনাল স্কুল বারিধারায় অবস্থিত।
সোনাই রূপাই বন্যপ্রাণী অভয়ারণ্য

সোণাই-রূপাই অভয়ারণ্য () অসমের শোণিতপুর জেলাতে অবস্থিত একটি বন্যপ্ৰাণী অভয়ারণ্য। এই বন্যপ্রাণ অভয়ারণ্যের আয়তন ১৭৫ কিমি.
তেজপুর শহর থেকে প্রায় ৮০ কিমি দূরে ১৭৫ বর্গকিমি বনভূমি নিয়ে বিরাজ করছে সোণাই রূপাই বন্যপ্রাণ অভয়ারণ্য। এই জংগলের পশ্চিমে রাওতা সংরক্ষিত বনভূমি।
এখানে উল্লেখযোগ্য বন্যপ্রাণ হলও বাংলা বাঘ, বুনো মহিষ, প্যারা হরিণ ও পিগমি হগ।
২০১৪ এশিয়া কাপ

২০১৪ এশিয়া কাপ ক্রিকেট প্রতিযোগিতার ১২তম আসর ২৫ ফেব্রুয়ারি থেকে ৮ মার্চ, ২০১৪ তারিখ পর্যন্ত বাংলাদেশে রাজধানী ঢাকা ও পার্শ্ববর্তী শহর নারায়ণগঞ্জের ফতুল্লায় অনুষ্ঠিত হয়। পূর্ববর্তী অন্যান্য বছরের ন্যায় এশিয়া মহাদেশের টেস্টখেলুড়ে দেশ - বাংলাদেশ, ভারত, পাকিস্তান ও শ্রীলঙ্কার জাতীয় ক্রিকেট দলের সাথে আইসিসি সহযোগী সদস্য আফগানিস্তান জাতীয় ক্রিকেট দল প্রথমবারের মতো এ প্রতিযোগিতায় অংশগ্রহণ করে।
১৬ জানুয়ারি, ২০১৪ তারিখে এশিয়ান ক্রিকেট কাউন্সিল ও বাংলাদেশ ক্রিকেট বোর্ডের যৌথ প্রেস বিজ্ঞপ্তিতে বাংলাদেশে অনুষ্ঠিত এশিয়া কাপের সময়সূচি ও স্থান ঘোষণা করে। সম্প্রচারস্বত্ত্বজনিত কারণে প্রতিযোগিতাটি অ্যারাইজ এশিয়া কাপ ২০১৪ নামে পরিচিত।
প্রতিযোগিতার জন্য নির্ধারিত ১১টি খেলার ৫টি ফতুল্লায় এবং ফাইনাল ম্যাচসহ বাকি ম্যাচ ঢাকার মিরপুরে অবস্থিত শের-ই-বাংলা জাতীয় ক্রিকেট স্টেডিয়ামে অনুষ্ঠিত হয়। তন্মধ্যে পাকিস্তান-শ্রীলঙ্কা’র মধ্যকার উদ্বোধনী খেলাটি ফতুল্লায় অনুষ্ঠিত হবার সিদ্ধান্ত গৃহীত ও বাস্তবায়িত হয়।
ভারতের অধিনায়ক এমএস ধোনি’র আঘাতপ্রাপ্তিতে দল থেকে বাদ পড়েন ও বিরাট কোহলিকে অধিনায়কের দায়িত্ব দেয়াসহ দীনেশ কার্তিককে উইকেট-রক্ষকের দায়িত্ব প্রদান করা হয়। অশোভন আচরণের অভিযোগে সাকিব আল হাসানকে খেলা থেকে নিষিদ্ধ ঘোষণা করার ফলে ভারত ও আফগানিস্তানের বিপক্ষে তিনি খেলতে পারেননি। অন্যদিক তামিম ইকবাল আঘাত পাওয়ায় তিনি দলের বাইরে অবস্থান করেন। আঘাতপ্রাপ্তির জন্য বাংলাদেশের মাশরাফি বিন মর্তুজা ও সোহাগ গাজী যথাক্রমে ভারত ও আফগানিস্তানের বিপক্ষে অংশগ্রহণ করেননি।
মাঠের আম্পায়ার:
সংরক্ষিত আম্পায়ার:
টিভি আম্পায়ার:
ম্যাচ রেফারি:
<nowiki>*</nowiki> = বোনাস ১ পয়েন্টসহ।
"সকল খেলাই বাংলাদেশ মান সময় () অনুযায়ী অনুষ্ঠিত হয়।